Isaya 38 - Holy Bible [Luo Bible 2020] - (Isa 38)\nHezekia nolokore kongʼiyo kor ot mi olamo Jehova Nyasaye kama,\nEka wach Jehova Nyasaye nobiro ne Isaya kama:\n“Dhi mondo inyis Hezekia ni, ‘Ma e gima Jehova Nyasaye, ma Nyasach Daudi kwaru wacho: Asewinjo lemoni kendo aseneno pi wangʼi; omiyo abiro medi ngima moromo higni apar gabich.\nKendo abiro resi kaachiel gi dala maduongʼni e lwet ruodh Asuria. Abiro rito dala maduongʼni.\n“ ‘Ma e ranyisi ma Jehova Nyasaye nomiyi ni obiro timo gima osesingo:\nAbiro dwoko tipo mar wangʼ chiengʼ manie raidhi mar dhood Ahaz ondamo apar chien.’ ” Omiyo wangʼ chiengʼ ne odok ondamo apar chien e raidhi mane oselorie.\nMagi e weche mag Hezekia ruodh Juda bangʼ kane osechango e tuone:\nNe apenjora niya, “E ndalo mag ber mar ngimana, bende onego bed ni akalo e rangeye mag tho kendo hikena modongʼ duto gol kuoma?”\nNe awacho niya, “Ok anachak ane Jehova Nyasaye owuon, e piny joma ngima; bende ok anachak aket genona kuom dhano wadwa, kata bedo gi joma koro odak e pinyni.\nOsepudh oda mi owit mabor mana kaka igolo kiru mar jakwath. Ngimana osengʼad machiek mana kaka jatwengʼo dolo usi mabed machiek kendo asandora pile ka pile, odiechiengʼ kod otieno.\nAywak ka rem ohewa nyaka piny ru, chokena otur mana ka gima sibuor ema oturo, isanda chakre okinyi nyaka odhiambo.\nNe aywak mana ka opija kata ka ongo-wangʼ kendo adengo mana ka akuru. Wengena ne otho bo kane arango polo. An gi chandruok, yaye Ruoth Nyasaye, bi iresa!”\nTo an dawach angʼo? Osewuoyo koda mi en owuon osetimona ma, abiro wuotho kadembora e ngimana duto nikech lit manie chunya.\nYaye Ruoth Nyasaye wecheni emomiyo dhano ngima; chunya yudo ngima kuom wecheni. Iseduogona ngimana mi koro iyiena mondo adagi.\nJoma ni e liel ok nyal paki, tho ok nyal wero wendi mar pak, chutho joma dhi e bur ok nyal geno adiera mari.\nTo joma ngima, kende ema nyalo goyoni erokamano, mana kaka atimo kawuononi; wuone bende nyiso nyithindgi adiera mari.\nJehova Nyasaye biro resa, kendo wanawer wende pak gi nyiduonge, ndalo duto mag ngimawa ei hekalu mar Jehova Nyasaye.\nIsaya nowacho niya, “Swag ngʼowu kendo iwirie kama bur okuodono, to obiro chango.”\nHezekia noyudo osepenjo, “Ere gima biro bedona ranyisi ni abiro dhi e hekalu mar Jehova Nyasaye?”


Biblica® Ochiw Thuolo Motingʼo Loko Manyien™ Ezra 2\nKwan kod nying joma ne otwe mane odwogo\n1 Koro magi e joma noa e gwenge manoduogo koa e twech Babulon, kuma Nebukadneza ruodh Babulon noterogie. Negidwogo Jerusalem kod Juda, ka moro ka moro dok e dalane owuon, 2 ka gin kanyakla gi Zerubabel, Jeshua, Nehemia, Seraya, Relaya, Modekai, Bilshan, Mispar, Bigvai, Rehum kod Baana.\nKar kwan mar nying jo-Israel machwo e magi.\n3 Nyikwa Parosh, ji alufu ariyo mia achiel gi piero abiriyo gariyo (2,172),\n4 nyikwa Shefatia, ji mia adek gi piero abiriyo gariyo (372),\n5 nyikwa Ara, ji mia abiriyo gi piero abiriyo gabich (775),\n6 nyikwa Pahath-Moab (mowuok e dhood Jeshua gi Joab), ji alufu ariyo mia aboro gi apar gariyo (2,812),\n7 nyikwa Elam, ji alufu achiel mia ariyo gi piero abich gangʼwen (1,254),\n8 nyikwa Zatu, ji mia ochiko gi piero angʼwen gabich (945),\n9 nyikwa Zakai, ji mia abiriyo gi piero auchiel (760),\n10 nyikwa Bani, ji mia auchiel gi piero angʼwen gariyo (642),\n11 nyikwa Bebai, ji mia auchiel gi piero ariyo gadek (623),\n12 nyikwa Azgad, ji alufu achiel mia ariyo gi piero ariyo gariyo (1,222),\n13 nyikwa Adonikam, ji mia auchiel gi piero auchiel gauchiel (666),\n14 nyikwa Bigvai, ji alufu ariyo gi piero abich gauchiel (2,056),\n15 nyikwa Adin, ji mia angʼwen gi piero abich gangʼwen (454),\n16 nyikwa Ater (kowuok e dhood Hezekia), ji piero ochiko gaboro (98),\n17 nyikwa Bezai, ji mia adek gi piero adek gadek (323)\n18 nyikwa Jora, ji mia achiel gi apar gariyo (112),\n19 nyikwa Hashum, ji mia ariyo gi piero ariyo gadek (223),\n20 nyikwa Gibar, ji piero ochiko gabich (95),\n21 jo-Bethlehem, ji mia achiel gi piero ariyo gadek (123),\n22 nyikwa Netofa, ji piero abich gauchiel (56),\n23 nyikwa Anathoth, ji mia achiel gi piero ariyo gaboro (128),\n24 nyikwa Azmaveth, ji piero angʼwen gariyo (42),\n25 nyikwa Kiriath Jearim, Kefira kod Beeroth, ji mia abiriyo gi piero angʼwen gadek (743),\n26 nyikwa Rama kod Geba, ji mia auchiel gi piero ariyo gachiel (621),\n27 nyikwa Mikmash, ji mia achiel gi piero ariyo gariyo (122),\n28 nyikwa Bethel kod Ai, ji mia ariyo gi piero ariyo gadek (223),\n29 nyikwa Nebo, ji piero abich gariyo (52),\n30 nyikwa Magbish, ji mia achiel gi piero abich gauchiel (156),\n31 nyikwa Elam moko, ji alufu achiel mia ariyo gi piero abich gangʼwen (1,254),\n32 nyikwa Harim, ji mia adek gi piero ariyo (320)\n33 nyikwa Lod, Hadid kod Ono, ji mia abiriyo gi piero ariyo gabich (725),\n34 nyikwa Jeriko, ji mia adek gi piero angʼwen gabich (345),\n35 nyikwa Sena, ji alufu adek mia auchiel gi piero adek (3,630).\n36 Jodolo ne gin:\nnyikwa Jedaya (mowuok e dhood Jeshua), ji mia ochiko gi piero abiriyo gadek (973),\n37 nyikwa Imer, ji alufu achiel gi piero abich gariyo (1,052),\n38 nyikwa Pashur, ji alufu achiel mia ariyo gi piero angʼwen gabiriyo (1,247),\n39 nyikwa Harim, ji alufu achiel gi apar gabiriyo (1,017).\n40 Jo-Lawi ne gin:\nnyikwa Jeshua kod Kadmiel (mowuok e dhood Hodavia), ji piero abiriyo gangʼwen (74).\n41 Jower ne gin:\nNyikwa Asaf, ji mia achiel gi piero ariyo gaboro (128).\n42 Jorit dhoranga hekalu ne gin:\nNyikwa Shalum, Ater, Talmon, Akub, Hatita kod Shobai, ji mia achiel gi piero adek gochiko (139).\n43 Jotij hekalu ne gin:\nZiha, Hasufa, Tabaoth,\n45 Lebana, Hagaba, Akub,\n47 Gidel, Gahar, Reaya,\n48 Rezin, Nekoda, Gazam,\n50 Asna, Meunim, Nefusim,\n51 Bakbuk, Hakufa, Harhur,\n53 Barkos, Sisera, Tema,\n54 Nezia kod Hatifa.\n55 Nyikwa jotij Solomon ne gin:\nSotai, Hasofereth, Peruda,\n56 Jaala, Darkon, Gidel,\n57 Shefatia, Hatil,\nPokereth-Hazebaim kod Ami.\n58 Jotij hekalu kod nyikwa jotij Solomon, ji mia adek gi piero ochiko gariyo (392).\n59 Magi e joma nobiro koa e mier mag Tel Mela, Tel Harsha, Kerub, Adon, kod Imer, to ne ok ginyal nyiso malongʼo ni anywolagi ne gin nyikwa Israel.\n60 Nyikwa Delaya, Tobia kod Nekoda noromo ji mia auchiel gi piero abich gariyo (652).\n61 Mago mane oa kuom jodolo ne gin:\nnyikwa Hobaya, Hakoz kod Barzilai (ngʼatno mane okendo nyar Barzilai ma ja-Gilead to kendo ne iluonge gi nyingno).\n62 Jogi nomanyo nonro mar anywolagi, to ne ok ginyal yudogi, omiyo nowegi oko mar joka jodolo kaka joma ochido. 63 Jatelo maduongʼ nomiyogi chik mondo kik gicham chiemo moro amora mopwodhi manyaka jadolo bedie ma puonjogi gi Urim kod Thumim.\n64 Jogi duto noromo ji alufu piero angʼwen gariyo mia adek gi piero auchiel (42,360), 65 kiweyo jotijegi machwo kod mamon mane gin ji alufu abiriyo mia adek gi piero adek gabiriyo (7,337); kendo ne gin gi jower machwo kod mamon maromo ji mia ariyo (200). 66 Ne gin gi farese mia abiriyo gi piero adek gauchiel (736), kanyna mia ariyo gi piero angʼwen gabich (245), 67 ngamia mia angʼwen gi piero adek gabich (435) kod punde alufu auchiel mia abiriyo gi piero ariyo (6,720).\n68 Kane gichopo e od Jehova Nyasaye man Jerusalem, jotend mier mamoko nochiwo chiwo mar hera ne gedo mar od Nyasaye e kare mane entiere chon. 69 Kaluwore gi nyalo mag-gi negichiwone kar keno kuom tijni drachmas alufu piero auchiel gachiel (61,000) mar dhahabu (marom gi kilo mia abich mar dhahabu), minas alufu abich (5,000) mar fedha (marom gi kilo alufu adek mar fedha) kod lep dolo mia achiel.\n70 Jodolo, jo-Lawi, jower, jorit dhorangeye kod jotij hekalu nodak Jerusalem, kaachiel gi joma moko, to jo-Israel mamoko nodak e miechgi.


Act 23 | `YUW | STEP | Woce itmuna Pol yu amna dugo daro nongnongo foring yangga inogoc, “Oröc ori nocho osucgon Kopotorochon youp tongga engga önga itat. Tongo nocu nochon tong bumbumna au makombit. Muno, nocu Kopotorocho yangamin sacsago itat.”\na(Kisim Bek 22:28)\n1 Woce itmuna Pol yu amna dugo daro nongnongo foring yangga inogoc, “Oröc ori nocho osucgon Kopotorochon youp tongga engga önga itat. Tongo nocu nochon tong bumbumna au makombit. Muno, nocu Kopotorocho yangamin sacsago itat.” 2 Polho ihoroc yogocmaha öret socsoc böchon amna dugo Ananaias yu amna Pol tan idungma ‘dugodec wodarut’ yongo inogoc. 3 Inuna Polho ec imuna Ananaias inogoc, “Ihoroc muno, Kopotorocho goc gentac. Godiba wömai goc amna moröma itaroc mahong irodan wöntucmunoho foc tac. Gocu gendic nongoru tanmina nochon mata yi bödec bödecha taroc mahong goc gaka gendic nongoru gumanmina noc komong notnothon mata yaroc.”\n4 Ihoroc inuna amna Pol tan idungma yu inogung, “Gocu Kopoto-rochon öret socsoc böc angtorec amna dugoha yong samborec mata inirocha!” 5 Ihoroc yuya Polho yogoc, “Oröc ori, noc ingo makombit, amna wo yu öret socsoc böchon amna dugo. Iho kombinggahai wömai noc yong samborec mata mayam. Yaha Kopotorochon bapiyadec mata ingoroc itac:\n‘Sonu amna moröma soniha yong samborec yongitninga.’” a\n6 Pol yu kombigoc, amna dugo ngo suran togungma auma wömai Sadyusihon toropdecma o auma wömai Farisihon toropdecma. Worocha tongga yu ‘ficfuc yudec öngkupun’ yongo ingoroc mambodoc: “Oröc ori, nocu Farisihon toropdecma. O nandöngna yu ihorocgon Farisi amna idoc. Worocha tongga nocu ingoroc kombing tobihat: Omimaho wönggon wekongga idongonahing. Nocho ihoroc kombingitatmaha tongga sontho noc önga ngo mata youpdec tohong nuang.” 7 Polho mata ihoroc yuna karupgon Farisi orin Sadyusiho ficfuc tongmuya yong osut morö togung. 8 Wömai yaha, Sadyusiho wömai ingoroc kombingidung: Omimaho kumkumonma maidongoning. O sum yaruhu o dogu boyömohu yui maeng. Yui ihoroc kombingidung mahong Farisiho wömai ‘wo ambarac boinno idang’ yongo kombingidung\n9 Worocha yui Polhon mata kombingmuya koreng moröma togung. Ihoroc tongmuya Farisi auho idongga ‘Pol tongfat yena’ yongo mata koingo ingoroc yogung, “Nonu amna ngo anaya yudec tong bumbum au maec. Non makombimon, sum yaruhu o dogu auhu yu mata inuna yac yo.” 10 Ihoroc yuya mata yong osut moröma sinom tongmuya Pol wo wodiun tuya namba wan ofisaho woroc yangmuna ‘Pol tuya omicyit’ yongo tawa amna inuna yu ongga Pol sogito tawa amnahon gomboin tonggung.\n11 Tuna kumbong wocin wömai Morömaho Polot engmuna inogoc, “Goc koing songga iti, botirocha. Goc urop Yerusalem ngocin nakain fatmata ogepma yong morögigoroc. Tongo oipmonu wömai gocho Röm taun woce ongmina nochon fatmata sa woce yong morögiangoroc.” Morömaho Pol tong koing toctoc mata ihoroc inogoc.\nYuda nanoho Pol wot omom toctochon mata yong torop sigung\n12 Oro kembotsum wömai Yuda amna auho öpgon suran tongmuya ‘Pol wot omom tona’ yongo irot tungu singga mata godingmu fauna ingoroc yogung, “Nonu nacno yamuc manai itmanaina ongga Pol wot omom tontamon. Wot omom tongga mit wönggon nacno yamuc nanahamon.” 13 Oro amna yong koing mata wo yogungma worochon nambano wömai 40 ihoroc idung. 14 Tongo yu öret socsoc amna dugo orin surarohon dugo yuot ongmuya inogung, “Nonu Pol wotwotha irot tungu singo mata godingmana fadoc. Non nacno yamuc manai itmanaina ongga Pol wot omom tontamon. Wot omom tongga mit wönggon naantamon. 15 Worocha son amna dugo son muyu non tongfat nengga mata siuya tawa amnahon namba wan ofisa yuot ongoun. Mata ingoroc singimarut: ‘Polho wönggon inoin foro tuctugo yuna kombina. Worocha gocho yu yangato noniot ngocin tepi.’ Oro son mata ihoroc siuya uuna wömai nontho Pol uyapdecgon gön tonaya ehuna wot omom tontamon.” Yuda amna worocho Pol wot omom toctochon mata yong torop ihoroc sigung.\n16 Tuna Polhon tipno yu mata woroc kombingga karupgon tawa amnaho gomboin öngga bapno angmuna worochon garacno inogoc. 17 Inuna Pol yu tawa amnahon ofisa inong yongo inogoc, “Amna berac ngo namba wan ofisaot yangat tongoi. Yu yongburoc mata au inuna kombihun.” 18 Ihoroc inuna ofisaho wabkarac wo yangato namba wan ofisaot tongga inogoc, “Amna yi bucin itacma Pol, yu ‘amna berac ngo morömaot yangato tia yu mata au intun’ yuna woroc nocho ngo gocot yangat tepatma.”\n19 Ihoroc inuna namba wan ofisa yu wabkarac wo oburo sogiuna obmukusuc aramo öke ongmunya inogoc, “Goc yaö mata nanoc nanocha kombiharoc?” 20 Ihoroc inuna wabkaracho inogoc, “Yuda nano yu Pol wot omom toctochon mata yong torop sigung. Yu wömai goc ganong yucyucha mata ingoroc siuya gocot ehantac: ‘Kembot Pol wönggon nonot siya epun. Ehuna nonu wönggon yuhon foroha inong ac tongga tuctugo kombina.’ 21 Yu wömai mata ingoroc godingmu fadoc: ‘Nonu nacno yamuc manai itmanaina ongga Pol wot omom tontamon.’ Wohai gocu yuhon duc wo kombirocha. Amna wo yingma worochon nambano wömai 40 ihoroc, yu urop ‘Pol wotna’ yongo uyapdec gön tongga idang.” 22 Wabkaracho ofisa ihoroc inuna kombingga yu amna berac mata orongi ingoroc inogoc, “Gocho mata ngo nantarocma amna au inirocha, muno sinom.” Ihoroc inuna wabkarac wo onggoc.\nOfisa yu Pol inong muuna gavmanthon moröma Feliks yuot onggoc\n23 Oro namba wan ofisa yu ofisa yai inong yuna ehunya inogoc, “Sot tawa amna 200 ihoroc feng suran tarun. O ihorocgon tawa amna 70 bot hosidec itongidangma woroc feng suran tarun. O ihorocgon tawa amna 200 sarupdec emoc tongidangma yu feng suran tunya ambaracho tong arangarang tongga idarut. Tongo kumbong 9 kilokdec wömai sontho Pol yangato Sisaria tongorut. 24 Tongo sot Pol ihorocgon bot hos au imunya worocdec ongontac. Ihoroc tongo sotu Pol ogepma sinom angtoreuya yapmu wömuno au yudec öngkuicha. Ihoroc tongga yangato gavmanthon moröma Feliks yuot tohong yuarut.” 25 Yu youp mata ihoroc inongga mit gavmanthon Feliksha bapiya au ingoroc irim togoc:\n“Sep ogep sinom gavman amna moröma Feliks.\nNoc Klodias Lisias, nocho bapiya ngo siaya gocot ongeyac.\n27 Nochon yongburoc mata ingoroc, Yuda nano yu amna ngo sogito foyop wot omom togung. Ihoroc tuya nocho amna worocha kombitma yui Röm kantrihon morömo au. Ihoroc kombingga nocho tawa amna inoya ongmanaina yu tongfat yengga böc noniin yangat tebomon. 28 Tongo nocu ‘yu foro yaöha sinom amna ngorocha mata firing tarang, worochon foro kombiwa’ yongo yu yangato Yuda nanohon surandec tohong yugot. 29 Woce tohong yungga kombigotmai yu tong bumbum au matogoc. Worocha nonu yu yi bucin masinin, o wot omom matonin. Muno yu komong Yuda nanohon gendicno yamberuna yu toup sinom ec imogung. 30 Ec imuya yu amna ngo wot omom toctochon yong torop sigung. Foro worocha tongga nocho yu karupgon siaya ngo gocot epacma. Tongo nocho amna mata firing tandungma ingoroc inogot, ‘son muyu gocot ongmuya mata sonihon foro goc ganong tuctuc tuya gocho angsoworeiruc,’ ihoroc inogot.” Namba wan ofisa yu yongburoc bapiya ihoroc irim togoc. 31 Tuna sa kumbong diuna tawa amnaho ofisaho inogocma woroc-hon toroc Pol yangato böcsa au mano Antipatris woce tonggung. 32 Woce tongmuya kembotsum wömai tawa amna auho yu ibaru fauna Yerusalem onggung. Onguya tawa amna bot hosidec itongidungma yuhogon Pol yangato böcsa Sisaria woce tonggung. 33 Sisaria ongkungga ofisaho bapiya imogocma woroc gavmanthon moröma Feliks yu imogung. O Pol ihorocgon yuot yangat tonggung. 34 Tuna Feliksho bapiya woroc embato Pol inogoc, “Goc saya nahema?” Ihoroc inuna Polho inogoc, “Noc Silisia gurocinma.”\n35 Ihoroc yuna Feliksho inogoc, “Amna gocha mata firing gandungma yu epnahingan bongono wocin wömai nocho gochon mata kombing soworeangot.” Ihoroc inongga tawa amnaho Pol sogito Heröthon gavman bucin yangato yi bucin tohogung.


Biblica® Ochiw Thuolo Motingʼo Loko Manyien™ 1 Ruodhi 12\n☰ 1 Ruodhi 12 ◀ ▶\nIsrael ongʼanyo ne Rehoboam\n1 Rehoboam nodhi Shekem, nimar jo-Israel duto nodhi kuno mondo okete ruoth. 2 Kane Jeroboam wuod Nebat nowinjo wachni (ne pod en Misri kuma noringo odhiye koa kuom ruoth Solomon), noduogo koa Misri. 3 Omiyo negioro joote ir Jeroboam mi en kaachiel gi oganda duto mar Israel nodhi ir Rehoboam mi giwachone niya, 4 “Wuonu nomiyowa tingʼ mapek, to koro yie iket tingʼ mapekno kod tij achunano obednwa mayot, to wabiro tiyoni.”\n5 Rehoboam nodwoko niya, “Dhiuru kuom ndalo adek bangʼe dwoguru ira.” Bangʼe negia ma gidhi.\n6 Eka Ruoth Rehoboam nonono jodongo manotiyo e bwo wuon-gi Solomon kapod ongima. Nopenjogi niya, “Ere kaka unyalo ngʼadona rieko mondo adwok jogi?”\n7 Negidwoke niya, “Ka kawuono ibiro doko jatich mar jogi mondo itinegi kendo kimiyogi dwoko mowinjore, to gibiro bedo jotichni ndalo duto.”\n8 To Rehoboam nodagi rieko mane jodongo ongʼadone kendo nopimo wach gi mbesene mane odongogo kendo ne tiyone. 9 Nopenjogi niya, “Un to uneno nangʼo? Ere kaka dwadwok jogi mawacho ni, ‘Dwok chien tingʼ mapek mane wuonu oketo kuomwa’?”\n10 Mbesene mane odongogo nodwoke niya, “Dwok jogo mosekwayi ni, ‘Wuonu noketo tingʼ mapek kuomwa, yie iket tingʼni obed mayot.’ Koro nyisgi ni, ‘Lith lweta matin duongʼ moloyo nungo wuonwa. 11 Wuonwa noketo kuomu tingʼ mapek; an to abiro medo pekne moloyo. Wuonwa nochwadou gi boka, an to abiro chwadou malit makecho ka thomoni.’ ”\n12 Bangʼ ndalo adek Jeroboam kod oganda duto noduogo ir Rehoboam mana kaka ruoth nosewacho niya, “Dwoguru ira bangʼ ndalo adek.” 13 Ruoth nodwoko jogo gi gero. Notamore tiyo gi rieko mane jodongo ongʼadone, 14 moluwo rieko mbesene mowacho niya, “Wuonwa nomiyou tingʼ mapek, an to abiro miyou tingʼ mapek moloyo. Wuonwa nochwadou gi boka an to abiro chwadou malit ka thomoni makecho.” 15 Omiyo ruoth ne ok odewo kwayo mar ji, nimar Jehova Nyasaye ema nomiyo mano otimore mondo ochop wach mane Jehova Nyasaye owacho gi dho Ahija ja-Shilo ne Jeroboam wuod Nebat.\n16 Kane jo-Israel duto noneno ni ruoth nodagi winjo wachgi, negidwoko ruoth niya,\n“Wat mane moriwowa kod Daudi,\nangʼo moriwowa gi wuod Jesse?\nDoguru e hembeu, yaye jo-Israel!\nRituru dhoutu uwegi, yaye oganda Daudi!”\nKuom mano jo-Israel nodok e miechgi. 17 To ni jo-Israel mane odak e mier mag Juda, Rehoboam ne pod jatendgi.\n18 Ruoth Rehoboam nooro Adoniram mane jarit joma ichuno mondo oti githuon, to jo-Israel duto nochiele gi kite motho. Kata kamano ruoth Rehoboam nonwangʼo thuolo moidho gache nyaka Jerusalem mondo otony. 19 Kuom mano Israel nongʼanyo ni joka Daudi nyaka chil kawuono.\n20 Kane jo-Israel duto nowinjo ni Jeroboam ne osedwogo, ne giorone jaote ma giluonge e chokruok, kendo gikete ruodh jo-Israel duto. Mana dhood Juda kende ema nodongʼ jo-adiera ni od Daudi.\n21 Kane Rehoboam ochopo Jerusalem, nochoko dhood Juda gi dhood Benjamin, chwo maromo alufu mia achiel gi piero aboro kendo gidhi giked gi jo-Israel mondo gidwok loch ni Rehoboam wuod Solomon pinyruodhe.\n22 To wach Nyasaye nobiro ne Shemaya ngʼat Nyasaye niya: 23 “Wachne Rehoboam wuod Solomon ruodh Juda kaachiel gi dhood Juda kod dhood Benjamin gi oganda duto ni, 24 ‘Ma e gima Jehova Nyasaye owacho: Kik udhi utug lweny gi oweteu ma jo-Israel. Doguru e miechu, ngʼato ka ngʼato, nimar ma osetimore nikech an.’ ” Omiyo negiwinjo wach Jehova Nyasaye mi gidok e miechgi kaka Jehova Nyasaye nochiko.\nNyiroye mag dhahabu man Bethel gi Dan\n25 Eka Jeroboam nochielo ohinga motegno molworo Shekem e piny manie wi gode mag Efraim mi nodak kuno. Bangʼe noa kanyo modhi mogero Peniel.\n26 Jeroboam noparo kende owuon mowacho niya, “Loch nyalo dok e lwet dhood Daudi. 27 Ka jogi odhi e hekalu mar Jehova Nyasaye man Jerusalem mondo gichiw misengini, to chunygi biro dok ni ruodhgi, ma en Rehoboam ruodh Juda. Gibiro nega mi gidog ni Ruoth Rehoboam.”\n28 Bangʼ dwaro rieko, ruoth noloso nyiroye ariyo mag dhahabu. Nowacho ni ji niya, “Ok en gima yot mondo udhi Jerusalem. Nyisecheu nika mane ogolou kua Misri, yaye Israel.” 29 Achiel noket Bethel to machielo noket Dan. 30 Kendo gino nodoko richo; nimar ji nodhi kata mana nyaka Dan mondo gilam gimane ni kuno.\n31 Jeroboam nogero kuonde mitimoe misango mane ni kuonde motingʼore kendo noyiero jodolo kuom ogendini mopogore opogore kata obedo ni ne ok gin jo-Lawi. 32 Nochako nyasi mar sawo chiengʼ mar apar gabich mar dwe mar aboro machal gi nyasi mar sawo mitimo Juda, mi notimo misengini e kendo mar misango. Ma notimo Bethel kotimo misango ni nyiroye mane oseloso. Kendo bende noketo jodolo Bethel e kuonde motingʼore mane oseloso. 33 Chiengʼ mar apar gabich mar dwe mar aboro, dwe mane oyiero en owuon, notimo misengini e kendo mar misango mane oloso Bethel. Kamano bende noketo nyasi mar sawo ni jo-Israel mi nodhi e kendo mar misango mondo otim misengini.


Tich Joote 10 | Muma e Intanet | New World Translation (1984)\nTich Joote 10:1-48\nFweny ma Kornelio ne oneno (1-8)\nPetro oneno le mosepwodh e fweny (9-16)\nPetro olimo Kornelio (17-33)\nPetro olando wach maber ne ogendni ma ok Jo-Yahudi (34-43)\n“Nyasaye ok buon ng’ato ang’ata” (34, 35)\nJo ogendni mamoko yudo roho maler kendo ibatisgi (44-48)\n10 Koro ne nitie ng’at moro e Kaisaria ma nyinge Kornelio, ma ne en jatend-askeche* ma ne iluongo ni kidieny mar Italia. 2 Ne en ng’at mochiwore ne Nyasaye kendo moluore ahinya, en kaachiel gi joode duto. Jalo ne ohero chiwo mich mogundho mag konyo jochan, kendo nosiko kosayo Nyasaye e lamo. 3 E kar sa ochiko odiechieng’, fweny moro nobirone mi noneno malaika mar Nyasaye ayanga ka biro ire moluonge niya: “Kornelio!” 4 Eka Kornelio nochomo wang’e kuome ka en gi luoro, kendo nopenje niya: “Ruoth, en ang’o?” Mi nodwoke kama: “Lamoni kod michni mag konyo jochan oseidho malo e nyim Nyasaye kaka gik ma iparigo. 5 Omiyo, koro or ane ji Jopa mondo giluong ng’at moro ma nyinge Simon, ma bende iluongo ni Petro. 6 Sani ng’atno en wendo Simon ma janyong’-piende, ma nigi ot moro e dho nam.” 7 To mapiyo bang’ ka malaika ma nowuoyo kodeno noseweye, noluongo ariyo kuom jotichne kaachiel gi askar moro ma nochiwore ne Nyasaye e kind askeche ma ne siko ka tiyone, 8 mi nowachonegi weche duto eka noorogi Jopa. 9 Kinyne, ka pod ne gin e yo ka gichiegni gi Jopa, Petro noidho malo e wi tat ot e kar sa auchiel odiechieng’ mondo olem. 10 To kech nochako kaye ahinya kendo nodwaro chiemo. Sama ne giiko chiemo, fweny moro nobirone 11 mi noneno polo koyawore, kendo gimoro ma chal gi nanga maduong’ ne iloro e wi piny ka omake gi tungene ang’wen; 12 kendo kuome ne nitie kit le duto mag piny ma nigi tiende ang’wen, gi le mamol, kod winy mag polo. 13 Eka dwol moro nowachone kama: “A malo Petro, yang’gi kendo icham!” 14 To Petro nodwoko kama: “Ruoth, ooyo ok kamano, nikech pok ne achamoga gimoro amora mochido kendo ma ok ler.” 15 Eka dwolno nowuoyo kode mar ariyo niya: “We luongo gik ma Nyasaye osepwodho ni gik ma ok ler.” 16 Dwolno notimo kamano mar adek kendo, eka gikanyono gima ne chal gi nangano ne oter malo e polo. 17 Sama Petro pod ne wuoro tiend fweny ma nonenono, gikanyono joma Kornelio ne ooroka nopenjo kama od Simon ne nitie, kendo ne gichung’ e dho rangach. 18 Ne gipenjo kabe Simon ma bende ne iluongo ni Petro ne en wendo kanyo. 19 To ka Petro ne pod parore kuom fwenyno, roho maler nowachone niya: “Ne! Nitie jomoko adek ma manyi. 20 Omiyo, a malo, ilor piny mondo idhi kodgi, ma ok iriwo gi kiawa moro amora nimar an e ma aorogi.” 21 Eka Petro ne olor ir jogo kendo nokonegi niya: “Eri an ka, an e jal ma umanyo. Ang’o momiyo ubiro?” 22 Ne gidwoke kama: “Kornelio, jatend-askeche* ma en ng’at makare moluoro Nyasaye kendo ma oganda duto mar Jo-Yahudi wuoyo kuome maber e ma oorowa. Ne oyudo ote mar Nyasaye kokalo kuom malaika maler ma nowachone mondo wabi waluongi idhi e ode eka owinj weche ma iwacho.” 23 Omiyo, Petro norwakogi ei ot mi gibedo wende. Odiechieng’ ma noluwo, ne oa malo mi nodhi kodgi, kendo moko kuom owete ma Jopa ne odhi kode. 24 Kinyne nodonjo Kaisaria. To adier Kornelio ne ritogi, kendo nosechoko wedene gi osiepene kanyachiel. 25 Ka Petro nodonjo, Kornelio noromone mi nopodho e tiend Petro mokulorene. 26 To Petro ne ochunge malo ka wachone niya: “A malo; an bende an mana dhano.” 27 Sama nowuoyo kode, nodonjo e ot mi noyudo ji mang’eny kochokore. 28 Nowachonegi kama: “Ung’eyo maber kaka ok en gima owinjore gi chik mondo Ja-Yahudi oriwre gi ng’at moa e oganda machielo, kata sudo machiegni kode, to e ma Nyasaye osenyisa ni kik aluong ng’ato ang’ata ni, ng’at mochido kata ma ok oler. 29 Omiyo, adier kane oorna wach mondo abi, ok ne atamora. Kuom mano, yie unyisa gimomiyo ne udwaro ni abi.” 30 Eka Kornelio nowacho kama: “Ndalo ang’wen mosekalo e sa kaka mae, noyudo alemo e oda sa ochiko odiechieng’; gikanyono ne aneno ng’at moro morwakore gi nanga ma rieny kochung’ e nyima, 31 mi nowachona kama: ‘Kornelio, osewinj lamoni kendo Nyasaye oseparo michni mag konyo jochan. 32 Kuom mano, or wach Jopa mondo Simon ma bende iluongo ni Petro obi. Jalo en wendo e od Simon ma janyong’-piende modak e dho nam.’ 33 Eka gikanyono ne aoro wach mondo oluongi, kendo isetimo maber kuom biro kae. Koro sani waduto wan e nyim Nyasaye mondo wawinj weche duto ma Jehova osechiki ni iwach.” 34 Eka Petro nochako wuoyo kowacho niya: “Koro ang’eyo gadier ni Nyasaye ok buon ng’ato ang’ata, 35 to ei oganda moro amora, ng’at moluore kendo ma timo gik makare, oyiego. 36 Ne ooro wach ne nyithind Israel kolandonegi wach maber mar kuwe kokalo kuom Yesu Kristo—jali en Ruodh ji duto. 37 Ung’eyo wach ma ne ji wuoyoe e Judea mangima, kochakore gi Galili bang’ batiso ma Johana ne yalo: 38 ne en wach Yesu ma ne en Ja-Nazareth, kaka Nyasaye ne owire kokalo kuom roho maler kendo nomiye teko, mi nowuotho e pinyno kotimo gik mabeyo kendo kochango ji duto ma Jachien ne sando, nimar Nyasaye ne ni kode. 39 Kendo wan joneno mag gik moko duto ma notimo e piny Jo-Yahudi kod Jerusalem; to ne ginege kuom ng’awe e yath. 40 Nyasaye nochiero jalo e odiechieng’ mar adek kendo nomiyo jalo ofwenyore, 41 ok ne ji duto, to ne joma gin joneno ma Nyasaye noseketo motelo, mana ne wan ma ne wachiemo kode kendo metho kode bang’ chierne a kuom joma otho. 42 Bende, nochikowa mondo wayal ne ji kendo wachiw neno e okang’ mong’ith chuth, ka wanyiso ji ni jalo e ma Nyasaye noketo mondo obed jang’ad-bura ne joma ngima gi joma otho. 43 En e ma jonabi duto chiwo neno kuome, mondo ji duto ma keto yie kuome, owenegi richo kokalo kuom nyinge.” 44 Sama Petro pod ne wuoyo kuom wechego, roho maler nobiro kuom jogo duto ma ne winjo wach Nyasaye. 45 Kendo jogo moyie ma ne gin joma oter nyangu kendo ma nobiro gi Petro ne ohum nono, nimar mich mar roho maler ma Nyasaye chiwo nono ne iolo bende kuom joma oa e ogendni mamoko. 46 Nimar ne giwinjogi ka giwacho dhok ma wendo ka gimiyogo Nyasaye duong’. Eka Petro nopenjo kama: 47 “Be nitie ng’at ma nyalo geng’o mondo kik ti gi pi e batiso jogi moseyudo roho maler mana kaka wan?” 48 Gikanyono, nochiko ni obatisgi e nying Yesu Kristo. Kae to ne gikwaye ni omed bedo kodgi kuom ndalo moko.


Yesu Oro Jopuonjre 70 Mondo Gidhi Giyal | Ngima mar Yesu\nYesu Oro Jopuonjre 70 Mondo Gidhi Giyal\nYESU YIERO JOPUONJRE 70 KENDO OOROGI MONDO GIDHI GIYAL\nChiegni ni higni adek kama osekalo nyaka ne batis Yesu, kendo koro higa mar 32 dhi ka rumo. Yesu kod jopuonjrene nyocha ni Jerusalem e Sawo mar Kiche. Nenore ni pod gin machiegni gi kanyo. (Luka 10:38; Johana 11:1) Kendo nenore ni kuom dweche auchiel ma Yesu odong’go e tiyo ne Nyasaye e piny, oyalo Judea kata e alwora mar Perea man loka Aora Jordan. Kuondego bende dwarore ni oyalie wach maber.\nMotelo ne mano, ka Pasaka mar higa 30 noserumo, Yesu noyalo Judea kuom dweche moko, kendo nodok koluwo alwora mar Samaria. Kae to ka Pasaka mar higa 31 ne chiegni, Jo-Yahudi man Jerusalem notemo nege. Higa achiel gi nus ma noluwo, Yesu nopuonjo e alwora mar Galili man yo nyandwat. E kindeno, ji mang’eny nobedo jolupne. Ka Yesu ni Galili, notiego jootene kae to oorogi kochikogi kama: “Yaluru ka uwacho niya: ‘Pinyruodh polo osekayo machiegni.’” (Mathayo 10:5-7) Gie sani, ochano kampen maduong’ mar chiwo neno e alwora mar Judea.\nMondo Yesu ochak kampenno, oyiero jopuonjre 70 kae to oorogi ji ariyo-ariyo. Omiyo, jogo bedo e grube 35 mag ji ariyo-ariyo ka giyalo wach Pinyruoth e alwora ma ‘tij keyo duong’ie to jotich e ma nokie.’ (Luka 10:2) Gidhi motelo kuonde ma nenore ni Yesu biro dhiye bang’e. Jopuonjre piero abiriyogo ne dhi chango jotuo kendo lando wach ma Yesu nosebedo ka yalo.\nJopuonjrego ok dhi puonjo ji e sunagoke. Yesu nyisogi ni gidhi e ute ji. Ochikogi kama: “Ka udonjo e ot moro, chakuru ka uwacho niya: ‘Odni mondo obed gi kuwe.’ To ka ng’at mohero kuwe ni kanyo, kuwe maru biro bedo kuome.” En wach mane monego giyal? Yesu nyisogi ni: ‘Wachnegiuru niya: “Pinyruodh Nyasaye osebiro machiegni kodu.”’—Luka 10:5-9.\nWeche ma Yesu chikogo jopuonjrene piero abiriyogo chalre achala gi weche ma nochikogo jootene 12 chiegni higa achiel mokalo. Onyisogi ni nitie jomoko ma ok bi winjogi. Kata kamano, tich ma gidhi timono biro iko joma oyie winjogi mondo ka Yesu ochopo kuondego mapiyo bang’e, to thothgi obi obed gi siso mar romo gi Ruodhgi kendo winjo weche mopuonjo.\nMapiyo nono, grube mag ji 35 moting’o joyalo ariyo-ariyoka, duogo ir Yesu. Ginyise ka giil kama: “Ruoth, kuom tiyo gi nyingi, kata mana jochiende luwo kaka wachikogi.” Onge kiawa ni ripodgi maberno moro Yesu nimar odwokogi niya: “Aneno Satan koselwar mana kaka mil polo lwar koa malo. Neuru! Asemiyou teko mar nyono thuonde gi thomoni e tiendeu.”—Luka 10:17-19.\nMano nyiso ni Yesu singo ne jolupne ni gibiro bedo gi teko mar loyo gik mager mana kaka joma nyono thuonde gi thomoni e tiendegi. E wi mano, ginyalo bedo gadier ni e ndalo ma biro, Satan biro lwar koa e polo. Bende, Yesu konyo jopuonjre piero abiroyogo mondo ging’e gima onego omorgi moloyo. Owachonegi kama: “Kik ubed mamor mana nikech jochiende luwo kaka uchikogi, to moruru nikech nyingeu osendik e polo.”—Luka 10:20.\nYesu mor sidang’ kendo opako Wuon mare e lela nikech osemiyo joma ji kawo kaka ji ajia otim tije madongo ahinya kamano. Kae to owacho ne jopuonjrene kama: “Wenge mamor gin wenge ma neno gik ma unenogi. Nimar awachonu ni, jonabi gi ruodhi mang’eny nogombo neno gik ma sani unenogi to ok ne gineno, kendo ne gigombo winjo gik ma sani uwinjogi, to ok ne giwinjo.”—Luka 10:23, 24.\nKuom dweche auchiel ma Yesu odong’go e piny, oyalo kanye, to nikech ang’o?\nJopuonjre 70 ne onego oyud ji kanye?\nKata obedo ni jopuonjre piero abiriyogo otimo tije madongo, ang’o ma Yesu wachonegi ni onego gimorgo moloyo?\nGimomiyo Yesu Nokawo Pinyruodh Nyasaye Kaka Gima Duong’ Ahinya\nNitie gimomiyo Yesu ne hinyo wuoyo gi ji e wi Pinyruodh Nyasaye moloyo wach moro amora.


A‑mhàin b’àill leo gum bitheamaid cuimhneachail air na bochdan: nì mar an ceudna a bha ro‑thoil agam fhèin a dhèanamh.\n Eka Yesu nowachone ngʼat mane oluongeno niya, “Ka ichiwo chiemb odiechiengʼ kata chiemb otieno, kik iluong mana osiepeni, oweteni kata wedeni, kata jogwengʼu momew, nimar ka itimo kamano, kamoro giniluongi chiengʼ moro, mi gichuli kar luong mane iluongigono. To ka iloso nyasi, iluong joma odhier, rangʼonde gi pudhe kod muofni, eka ibiro gwedhoi kata obedo ni ok ginyal chuloi, to nochuli chiengʼ chier mar joma kare.”\n Kane ongʼiyo jopuonjrene, nowacho niya, “Ogwedhu un jogo modhier, nimar pinyruoth Nyasaye en maru. Ogwedhu un joma kech kayo sani, nimar unuyiengʼ. Ogwedhu un muywak sani, nimar ununyier.\nWinjuru wachni jowetena mageno: Donge Nyasaye oseyiero joma piny kwano ni odhier mondo obed joma omew e yie margi kendo mondo ocham mwandu mag pinyruoth mosesingo ni joma ohere?\nJoma odhier ubiro bedogo kinde duto, kendo unyalo konyogi sa asaya muhero. To an ok ubi siko ka un koda ndalo duto.\nNgʼat masando jochan nyiso achaya ne Jal mane ochweyogi, to ngʼato angʼata mangʼwon ni jogo mochando miyo Nyasaye luor.\nKa ngʼato odino ite ne ywak mar jachan, en owuon bende obiro ywak to ok nodwoke.\nKa ngʼato okwayi gimoro to miyeuru, kendo kik ilok kiti ne ngʼat madwaro ni ihole gimoro.\nTim jo-Lawi 19:9-10\n “ ‘Ka ukayo cham manie puotheu, to kik ugol cham duto nyaka manie giko puodho, kata kik uhul nyaka cham modongʼ. Kupono olembeu mag mzabibu, to kik upon-gi duto, bende mago molwar piny kik ukwany. Mago weuru ni joma odhier kod jodak manie dieru. An e Jehova Nyasaye ma Nyasachu.\nKa ngʼato jamoko to oneno owadgi kochando to ok okeche, ere kaka ngʼama kamano nyalo wacho ni en gihera mar Nyasaye?\nRapar mar Chik 15:7-8\n Ka nitie jachan e kind owete moa e mier mag piny ma Jehova Nyasaye nomiu, to kik ubed gi chuny mapek kata lep ma wuoyo marach ewi owadu modhierno. To beduru mangʼwon kendo uholgi gimoro amora magidwaro.\n “Ka Wuod Dhano nobi e duongʼne, kaachiel gi malaike duto, enobed e kom lochne, man-gi duongʼ mar polo. Joma ok jo-Yahudi duto nochokre e nyime, kendo enopog ji, kopogo ngʼato ka ngʼato gi wadgi, mana kaka jakwath pogo rombe kogolo e dier diek. Enoket rombe e bade korachwich, to diek e bade koracham. “Eka Ruoth nowach ne joma ni e bade korachwich ni, ‘Biuru, un joma ogwedhi mag Wuora; kawuru girkeni maru, pinyruoth mane oiknu nyaka aa chwech piny. Nimar ne adenyo to ne umiya gimoro achamo; riyo noloya, to ne umiya gimoro amodho; ne an wendo; kendo nurwaka ei ot; ne achando lewni, kendo ne urwaka; ne atuo kendo ne urita; ne an e od twech, kendo ne ubiro lima.’  “Eka joma karego nodwoke ni, ‘Ruoth, karangʼo mane wanenie kidenyo mi wamiyi chiemo, kata ka riyo oloyi, mi wamiyi gimoro imodho? Karangʼo mane wanenie ka in wendo mi warwaki ei ot, kata kichando lewni mi warwaki? Karangʼo mane waneni ka ituo kata ka in e od twech mi walimi?’  “To Ruoth nodwokgi ni, ‘Awachonu adier ni, gimoro amora mane utimo ne achiel kuom owetenagi matinie mogik, ne utimona.’ “Eka enowachne joma ni e bade koracham ni, ‘Auru buta, un joma okwongʼ-gi, mondo udonji ei mach manyaka chiengʼ mane olosi ne Jachien gi malaikege. Nimar ne adenyo, to onge gima numiya mondo acham; riyo noloya, to onge gima numiya mondo amodhi; ne an wendo, to ne ok urwaka ei ot; ne achando lewni, to ne ok urwaka; ne atuo kendo ne an e od twech, to ne ok ulima?’ “To gin bende ginidwok ni, ‘Ruoth, ne waneni karangʼo kidenyo, kata ka riyo oloyi, kata ka in wendo, kata kichando lewni, kata kituo, kata ka in e od twech, to ne ok wakonyi?’ “To enodwokgi ni, ‘Awachonu adier ni, gimoro amora mane ok utimo ne achiel kuom jomatindogi, ne ok utimo ne an.’ “Eka gini aa kanyo mi gidonji e kum mochwere, to joma kare e ngima mochwere.”\nIsebedo kar pondo ne jochan, kar gengʼruok ne jodhier manie lit, kar bwok ka ahiti kudho, kendo kar tipo ka chiengʼ kech. Nimar muya mar janjore chalo mana ka ahiti makudho kochomo ohinga,\nNgʼat makare winjo ywak jochan mondo otimnegi gima kare, to ngʼat marach ok dew gimoro.\nOtingʼo jachan malo kogolo e buru kendo otingʼo ngʼama odhier malo kogolo e ipidh yugi; omiyo gibedo kaachiel gi yawuot ruodhi bende omiyo gibedoe kombe moyiedhi. “Nimar mise mag piny gin mag Jehova Nyasaye, kanyo ema oserenjoe piny ngima.\nJohana nodwoko niya, “Ngʼat man-gi sede ariyo owinjore chiw achiel okonygo nyawadgi ma ongego, kendo jalno man kod chiemo bende onego tim kamano.”\n Kik ima jachan nikech gin jochan kendo kik ihiny joma ochando man-gi dwaro e kar bura, nimar Jehova Nyasaye biro chwako buchgi, kendo tieko ngima joma tieko ngimagi.\nTim jo-Lawi 19:15\n“ ‘Kik iketh buch ngʼato, to ngʼad bura kare ma kik idogne jachan kata luoro wangʼ ngʼama duongʼ, to ngʼadne wadu bura makare kichungʼ e adiera.\n Wuo ka ichwako joma ok nyal wacho wachgi gin giwegi, ka ichwako jogo maonge nyalo. Wuo kendo ngʼad bura kare, chwak ratich jogo ma jochan kod jogo mochando.\n“Nikech dich modigo joma ok nyal kod chur ma joma ochando churgo, koro abiro aa malo,” Jehova Nyasaye owacho. “Abiro ritogi e lwet joma sandogi.”\nRingra gi chunya duto, biro hulo kawacho niya, “En ngʼa machalo kodi, yaye Jehova Nyasaye.” Ireso joma odhier e lwet joma nigi teko moloyogi, Adier, ikonyo joma odhier gi jochan kuom joma mayogi.\nNgʼato ma yande kwalo nyaka koro we kuo chuth, to nyaka oti tich gi lwete owuon mondo okonyrego kendo okony bende joma moko mochando.\n“ ‘Koro ma e richo mane nyameru ma Sodom otimo. En kod nyige ne wigi tek kendo ne giyiengʼ ahinya ma ok gidew jomoko machandore. Ne ok gikonyo joma odhier gi joma ni gidwaro.\n “Donge ma e kit tweyo chiemo ma aseyiero: ni ugony tonde mag timbe maricho gi mag jok, mondo uwe joma otwe obed thuolo kendo utur jok duto? Donge en ni mondo upog chiembu ne joma kech kayo kendo urwak joma odhier maonge kuonde dak, bende ni mondo umi joma wuotho duk lewni, kendo kik upand wangʼu ne wedeu?\nNgʼat ma jaro jochan ochayo Jachwechgi; ngʼat mamor gi masira ok notony ne kum.\n Ka ngʼato jamoko to oneno owadgi kochando to ok okeche, ere kaka ngʼama kamano nyalo wacho ni en gihera mar Nyasaye? Nyithinda mageno, kik wawach mana gi dhowa ni wahero ji, to waher ji gi tim kendo gi adiera.\nRapar mar Chik 15:10-11\n Chiwreuru gi chuny man thuolo, to ka utimo kamano to Jehova Nyasaye ma Nyasachu biro gwedho tijeu duto kod gimoro amora ma udwaro timo. Joma ochando nobedie e pinyu ndalo duto. Kuom mano achikou mondo ubed gi chuny ma thuolo kuom oweteu, joma odhier kod joma ochando e pinyu.\nKawuru tingʼ mag jowadu, nikech kutimo kamano eka uchopo chik Kristo.\nTo bende wiu kik wil gi timo timbe mabeyo kendo gipogone ji giu, nikech mago e kit misango ma Nyasaye morgo.\nPoguru giu gi jo-Nyasaye mochando. Beduru joma ohero rwako welo.\n Oganda nopenje niya, “Kara en angʼo monego watim?” Johana nodwoko niya, “Ngʼat man-gi sede ariyo owinjore chiw achiel okonygo nyawadgi ma ongego, kendo jalno man kod chiemo bende onego tim kamano.”\nRapar mar Chik 15:7\nKa nitie jachan e kind owete moa e mier mag piny ma Jehova Nyasaye nomiu, to kik ubed gi chuny mapek kata lep ma wuoyo marach ewi owadu modhierno.


Bible in one year - Luo Bible 2020 - May 5\n1. Samuel nowachone jo-Israel duto niya, “Asewinjo gik moko duto ma usewachona kendo koro asemiyou ruoth.\n2. Koro un kod ruoth kaka jatendu. Anto aseti ma wiya oti lwar, kendo yawuota un-go ka. Asebedo jatendu chakre tin-na nyaka sani.\n3. Eri achungʼ ka. Hulieuru e nyim Jehova Nyasaye kod ngʼate mowir ketho ma asetimo. Rwadh ngʼa masekawo? Punda ngʼa masekawo? Ngʼatno ma asethiro? Asekawo asoya koa kuom ngʼa mondo odin wangʼa? Ka dipo ni asetimo achiel kuom gigi, to aikora mar loso.”\n4. Negidwoko niya, “Pok iwuondowa kata thirowa. Bende pok ikawo gimoro amora moa e lwet ngʼato.”\n5. Samuel nowachonegi niya, “Jehova Nyasaye en janeno kuomu, kendo ngʼate mowir bende obedo janeno kawuononi, ni ok useyudo gimoro e lweta.” Negiwacho niya, “Adier, en janeno.”\n6. Eka Samuel nowachone ji niya, “Jehova Nyasaye ema ne oyiero Musa gi Harun kendo nogolo kwereu koa e piny Misri.\n7. Koro sani, chungʼuru ka, mondo anyisu ratiro kendo aparnu e nyim Jehova Nyasaye timbe duto makare mane otimonu kaachiel gi wuoneu.\n8. “Kane Jakobo odonjo e piny Misri, ne giywakne Jehova Nyasaye mondo okonygi, kendo Jehova Nyasaye ne ooro Musa gi Harun, mane ogolo kwereu owuok oa Misri mi oketogi kama gidakieni.\n9. “To wigi nowil gi Jehova Nyasaye ma Nyasachgi; omiyo nojwangʼogi e lwet Sisera, jatend lweny mar Hazor, kendo e lwet jo-Filistia gi ruodh Moab mane okedo kodgi.\n10. Ne giywakne Jehova Nyasaye kagiwacho niya, ‘Wasetimo richo, waseweyo Jehova Nyasaye mi watiyo ne nyiseche mag Baal gi Ashtoreth. To koro sani reswa e lwet wasikwa mi wanatini.’\n11. Eka Jehova Nyasaye ne ooro Jerub-Baal (ma bende iluongo ni Gideon), Barak (ma bende iluongo ni Bedan), Jeftha gi Samuel, kendo ne oresou kuom wasiku mane omonjou koa koni gi koni, momiyo udak gi kwe.\n12. “To kane uneno ka Nahash ruodh jo-Amon dwaro monjou, ne uwachona ni, ‘Nyaka wabed gi ruoth ma ritowa,’ kata obedo ni Jehova Nyasaye ma Nyasachu ne en ruodhu.\n13. Koro neuru ma e ruoth ma useyiero, mane ukwayo; omiyo Jehova Nyasaye oseketo ruoth mondo oritu.\n14. Ka umiyo Jehova Nyasaye luor kendo kutiyone, ka uwinjo chikne kendo ok ungʼanyone chikene, un kaachiel gi ruodhu ma ritou mi uluwo Jehova Nyasaye ma Nyasachu, to mano ber.\n15. To ka utamoru winjo Jehova Nyasaye, mi ungʼanyone chikene, to enokumu kaka ne okumo kwereu.\n16. “Koro sani chungʼuru kar tiendu mondo une hono maduongʼ ma Jehova Nyasaye timo mana ka uneno!\n17. Donge sani en ndalo mikayoe ngano? Abiro luongo Jehova Nyasaye mondo okel polo mamor gi koth. Eka ubiro ngʼeyo ni usetimo marach e wangʼ Jehova Nyasaye kuom kwayou mane upenjogo ruoth.”\n18. Eka Samuel noluongo Jehova Nyasaye, kendo mana gi odiechiengʼno Jehova Nyasaye nokelo mor polo gi koth. Omiyo ji duto nochungʼ ka luoro omakogi e nyim Jehova Nyasaye kod Samuel.\n19. Eka ji duto nowachone Samuel niya, “Lam Jehova Nyasaye ma Nyasachi ni jotichni mondo kik watho, nimar wasemedo ewi richowa mamoko tim marach mar kwayo mondo miwa ruoth.”\n20. Samuel nodwokogi niya, “Kik ubed maluor. Kata obedo ni usetimo tim marachni, koro kik ulokru uwe Jehova Nyasaye, to tineuru gi chunyu duto.\n21. Kik ulokru uluw nyiseche manono. Ok ginyal konyou, bende ok ginyal resou nikech gin gik manono.\n22. Nikech nyinge maduongʼ, Jehova Nyasaye ok nojwangʼ joge, nikech Jehova Nyasaye ne mor mar timou joge owuon.\n23. Kata kamano, anto ok anyal ketho ni Jehova Nyasaye kuom weyo ma ok alemonu. To abiro puonjou yo maber kendo makare.\n24. Un to nyaka une ni uluoru Jehova Nyasaye, kendo utine gi adieri gi chunyu duto; parieuru gigo madongo mosetimonu.\n25. To ka usiko ka utimo marach, to un kaachiel gi ruodhu ibiro tieku.”\n1. Saulo ne ja-higni piero adek kane ochako bedo ruoth kendo nobedo ruodh Israel kuom higni piero angʼwen gariyo.\n2. Saulo noyiero ji alufu adek kuom jo-Israel; to kuom joma noyierogo ji alufu ariyo ne ni kode Mikmash gi pinje gode mag Bethel, to ji alufu achiel ne nigi Jonathan e gwengʼ Gibea e piny Benjamin. To ji duto modongʼ nonyiso nodog miechgi.\n3. Jonathan nomonjo kambi man Geba mar jolwenj jo-Filistia kendo jo-Filistia nowinjo wachno. Eka Saulo nochiko mondo ogo tungʼ e piny duto mi owacho niya, “We jo-Hibrania owinji!”\n4. Omiyo jo-Israel duto nowinjo wach ni Saulo osemonjo kambi jo-Filistia kendo koro jo-Filistia oselo gi jo-Israel. Mine oluong ji mondo odhi ir Saulo Gilgal.\n5. Jo-Filistia nochokore mar kedo gi jo-Israel, ka gin gi geche alufu adek, gi geche mag farese alufu auchiel, gi jolweny mathoth ka kwoyo man e dho nam. Negiwuok mi gidhi gibworo Mikmash man yo wuok chiengʼ mar Beth Aven.\n6. Kane jo-Israel oneno kaka wach chal kuomgi kendo ni jolwenjgi othungʼ marach, ne gipondo e rogo, e bunge, e kind lwendni, e buche matut, e soko.\n7. Jo-Hibrania moko nongʼado aora Jordan modhi e piny Gad gi Gilead. Saulo to nodongʼ Gilgal, to jolwenje mane ni kode ne tetni ka luoro omakogi.\n8. Norito Samuel kuom ndalo abiriyo kaka Samuel nosechiko, to Samuel ne ok obiro Gilgal kendo joma ne nigi Saulo nochako ke.\n9. Omiyo nowacho niya, “Kelnauru gima itimogo misango miwangʼo pep kod misango mar lalruok.” Kendo Saulo nochiwo misango miwangʼo pep.\n10. E sa ma ne otieko chiwo misangono, Samuel nochopo kendo Saulo nodhi mondo omose.\n11. Samuel nopenje niya, “Angʼo misetimoni?” Saulo nodwoke niya, “Kane aneno ka ji ke to in bende pok ibiro e sa mane oketi, to jo-Filistia bende chokore Mikmash,\n12. ne aparo ni, ‘Koro jo-Filistia biro monja Gilgal, ka pod ok apenjo kendo pod ok akwayo Jehova Nyasaye mondo okonya.’ Omiyo ne aneno ni ochuna ni nyaka achiw misango miwangʼo pep.”\n13. Samuel nowachone niya, “Isetimo tim mofuwo. Ok iserito chik mane Jehova Nyasaye ma Nyasachi omiyi; ka dine iriti, to doguro pinyruodhi e Israel nyaka chiengʼ.\n14. To koro pinyruodhi ok bi siko, Jehova Nyasaye oseyudo ngʼat ma chunye chal gi mare kendo osekete, mondo otel ne joge, nikech in ok iserito chik mar Jehova Nyasaye.”\n15. Eka Samuel noa Gilgal modhi Gibea e piny Benjamin, kendo Saulo nokwano joma ne ni kode mine oyudo ni gin ji madirom mia auchiel.\n16. Saulo gi wuode Jonathan kod ji mane ni kodgi nobet Gibea e piny Benjamin, to jo-Filistia nojot Mikmash.\n17. Sidienje adek mag jolwenj jo-Filistia nowuok e kambi margi, migawo mokwongo nodhi momonjo jo-Ofra e piny Shual,\n18. to machielo nochiko Beth Horon mar adek nodhi e tongʼ mochiko Holo mar Zeboim mochimo kuma otimo ongoro.\n19. Ne onge jotheth e piny Israel mangima nikech jo-Filistia nosewacho niya, “Ka kamano to jo-Hibrania biro loso ligengini kod tonge!”\n20. Omiyo jo-Israel duto ne odhi e piny jo-Filistia mondo opiag kuegi, saruru, ledhi kod musmeno mar ngʼado lum.\n21. Nengo mar piago kwer gi saruru ne en ariyo ewi adek mar Shekel, nengo mar piago uma gi le ne en achiel ewi adek mar Shekel, kata mar rieyo bidhi.\n22. Omiyo chiengʼ lweny onge jalweny moro amora mane nigi Saulo kod Jonathan mane nigi ligangla kata tongʼ e lwete; makmana Saulo gi Jonathan kende ema ne ni kod ligangla gi tongʼ.\n23. Koro jolwenj jo-Filistia nosekadho modhi Mikmash.\n1. Kuom jatend wer. E dwol mar “Akuru mopiyo e onera man mabor.” Miktam mar Daudi. Kane jo-Filistia osemake Gath. Kecha, yaye Nyasacha, nikech wasika dwaro monja; odiechiengʼ duto gidiya ma ok aywe.\n2. Joketh nyinga lawa odiechiengʼ duto; ji mangʼeny monja ka sunga omakogi.\n3. Ka luoro omaka to abiro geno kuomi.\n4. Kuom Nyasaye ma apako wachne, in Nyasaye ema aketo genona kuomi omiyo ok abi bedo maluor. Dhano adhana to nyalo timona angʼo?\n5. Odiechiengʼ duto gimino koda wach; kinde duto gichano kaka digihinya.\n6. Gikuotho kendo gijimbo wach, ginono okangʼ ka okangʼ ma agoyo, ka gidwaro kawo ngimana.\n7. Kik iyie gitony kata matin nikech richo mag-gi, dwok ogendini piny, yaye Nyasaye, gi mirimbi;\n8. Ndik ywak ma aywakgo kwan pi wangʼa machwer e kitapi, donge iketogi e kitabu mari?\n9. Eka wasika biro gomo dok ka aluongo kony moa kuomi. Mano ema abiro ngʼeyogo ni Nyasaye en jakora.\n10. Kuom Nyasaye ma apako wachne, in Jehova Nyasaye ema apako wachne,\n11. kendo Nyasaye ema aketo genona kuome; omiyo ok abi bedo maluor. Dhano adhana to nyalo timona angʼo?\n12. Asetimo kodi singruok, yaye Nyasaye; abiro chiwoni chiwo maga mag erokamano.\n13. Nikech iseresa e tho kendo isegengʼo tienda mi ok ochwanyore, mondo mi awuothi e nyim Nyasaye ma en e ler makelo ngima.\n21. Fuwo moro ngʼat maonge gi rieko, to ngʼat man-gi winjo wuotho moriere tir.\n22. Chenro ok chopi nikech onge puonj makare, to ka giyudo jongʼad rieko mangʼeny to gichopo.\n23. Ngʼato yudo mor e dwoko mowinjore, to mano ber manade kuom wach mochopo e sa midware.\n47. Kane pod owuoyo, oganda nobiro, to ngʼatno mane iluongo ni Judas, achiel kuom ji apar gariyo, notelonegi, nosudo ir Yesu mondo onyodhe,\n48. to Yesu nopenje niya, “Judas, indhogo Wuod Dhano gi nyoth?”\n49. Kane jolup Yesu noneno gima ne dhi timore, negiwacho niya, “Ruoth, owinjore waked gi ligengniwa koso?”\n50. To achiel kuomgi notongʼo jatij jadolo maduongʼ mi ochodo ite ma korachwich oko.\n51. To Yesu nodwoko niya. “Ok kamano ngangʼ!” Eka nomulo it ngʼatno kendo nochange.\n52. Eka Yesu nowachone jodolo madongo, jotelo mag jorit hekalu, kod jodongo, mane obiro ire, niya, “An jatend koko mar jo-jendeke, momiyo ubiro ira gi ligengni kod arunge?\n53. Pile ka pile an kodu e laru mag hekalu, to ne ok umaka. To mani en sau, sa ma mudho olocho.”\n54. Kane gimake, negidhiyo kode ka gitere ei od jadolo maduongʼ. Petro noluwogi gichien.\n55. To kane gisemoko mach e chuny laru kendo gisebedo piny kaachiel, Petro nobedo kodgi.\n56. Jatich ma nyako nonene kobedo kanyo kama mach lielie. Nodhi machiegni kode morange matut kendo nowacho niya, “Ngʼatni ne ni kode.”\n57. To nokwerogo, kowacho niya, “Dhako, ok angʼeye!”\n58. Achien bangʼe matin, ngʼat moro nonene kendo nowacho niya, “In bende in achiel kuomgi.” Petro nodwoko niya, “Omera, ok an.”\n59. Achien bangʼe madirom sa achiel, ngʼat machielo nojiwo kowacho matek niya, “Adier chutho jali ne ni kode, nimar en ja-Galili.”\n60. Petro nodwoko niya, “Omera, ok angʼeyo gima iwuoyo kuome!” Mana kaka nowuoyono, thuon gweno nokok.\n61. Ruoth nolokore kendo nongʼiyo Petro tir. Eka Petro noparo wach mane oyudo Ruoth osewachone niya, “Kapok thuon gweno okok tinendeni, to wangʼ inikweda nyadidek.”\n62. To nowuok odhiyo oko kendo noywak malit.\n63. Jogo mane rito Yesu nochako jare kendo goye.\n64. Negitweyo wangʼe kendo negiwachone githuon niya, “Hul ane! En ngʼa mogoyi?”\n65. To negisiko mana ka giyanye ayanya.\n66. Ka piny noru gokinyi, bura mar jodong oganda kaachiel gi jodolo madongo gi jopuonj chik, nochokore kaachiel, kendo Yesu nokel irgi.\n67. Negiwacho niya, “Nyiswa ka in e Kristo.” Yesu nodwoko niya, “Ka awachonu, to ok ubi yie gima awachonuno,\n68. to ka apenjou, bende ok ubi dwoko.\n69. To chakre kawuono kadhiyo nyime, Wuod Dhano biro bet e bat korachwich mar Nyasaye Maratego.”\n70. Giduto negipenjo niya, “Kara in e Wuod Nyasaye?” Nodwoko niya, “Un kare kuwacho ni An e en!”\n71. Eka negiwacho niya, “Angʼo momiyo pod wadwaro joneno moko kendo? Wasewinjo mano koa e dhoge owuon.”


Bible in one year - Luo Bible 2015 - August 19\n1 Korintho 1:1-31\n1. An Paulo, mane Nyasaye oyiero kendo oluongo mondo obed jaote Kristo Yesu, ema andiko baruani kaachiel gi owadwa Sosthene.\n2. Wa dikonu un kanayakla mar joma oyie kuom Nyasaye man Korintho, ma un joma osewal ni Kristo Yesu, mi oluong mondo obed jo-Nyasaye kaachiel gi ji duto kuonde duto maluongo nying Ruodhwa Yesu Kristo, ma Ruodhgi kendo Ruodhwa.\n3. Ng’wono gi kue moa kuom Nyasaye Wuonwa kod Ruoth Yesu Kristo obed kodu.\n4. Pile agoyo ni Nyasacha erokamano nikech ng’wono mane omiyou kuom Kristo Yesu.\n5. Bende agoyone erokamano nikech usedoko momew e yore duto kuom Kristo. Ung’eyo wuoyo maber, kendo un gi rieko duto,\n6. nikech usenwang’o e ngimau ni weche mane wanyisou kuom Kristo gin adier.\n7. Omiyo onge mich moro mar chuny ma oremou kapod urito mondo Ruodhwa Yesu Kristo ofwenyore.\n8. Bende enomi ubed motegno nyaka giko, mondo kik ubed gi bura chieng’ ma Ruodhwa Yesu Kristo biroe.\n9. Nyasaye mane oluongou mondo ubed e achiel gi wuode Yesu Kristo Ruodhwa en jaadiera.\n10. Owetena, asayou e nying Ruodhwa Yesu Kristo ni beduru gi winjruok uduto kuom gima uwacho, mondo kik ubed gi pogruok e kindu, to uriwru chutho kuom paro achiel kod dwaro achiel.\n11. Akwayou kamano owetena, nikech jood Kloe moko osenyisa wachu,\n12. tiende ni ng’ato ka ng’ato kuomu wacho mana wachne owuon. Achiel wacho ni, “An ng’at Paulo,” moro to wacho ni, “An ng’at Apolo,” kendo machielo wacho ni, “An ng’at Petro,” to moro bende wacho ni, “An ng’at Kristo.”\n13. To Kristo dipogre tienge tienge adier? Koso uparo ni Paulo ema ne othonu e msalaba? Koso ne obatisu e nying Paulo?\n14. Agoyo erokamano ni Nyasaye ni ne ok abatiso ng’ato kuomu mak mana Krispo gi Gayo.\n15. Omiyo onge ng’ama nyalo wacho ni ne obatisu e nyinga!\n16. (Ee, ne abatiso Stefano bende, kaachiel gi joode, to ok apar ni ne abatiso ng’at machielo kendo.)\n17. Yesu ne ok oora mondo abatis ji, to noora mondo aland Injili, kawuoyo gi weche maliw mondo kik tiend tho mar Yesu e msalaba go ji obindi.\n18. Wach msalaba en mana fuwo ni joma lal, to en teko mar Nyasaye ni wan joma ireso,\n19. mana kaka Muma wacho niya, “Anaketh rieko mar joma riek, kendo anami ng’eyo mar joma ong’eyo bed kayiem nono.”\n20. Koro ere ng’at mariek? Ere japuonj Chik? Koso ere jatwak mariek mar pinyni? Donge Nyasaye osenyiso ji ni rieko mar pinyni en mana fuwo koso?\n21. To Nyasaye nochano gi riekone ni dhano ok nyal ng’eye gi riekone owuon, nikech ne odwaro ni mondo fuwo mar wach mwalando ema mondo obed yo ma owarogo joma oyie.\n22. Jo-Yahudi to dwaro neno honni kaka ranyisi, kendo jo-Grik manyo rieko.\n23. Wan to walando wach Kristo mane ogur e msalaba. En wach ma chwanyo chuny jo-Yahudi, to joma ok jo-Yahudi to kwane ka wach mofuwo.\n24. To joma Nyasaye oseluongo, bed ni gin jo-Yahudi kata joma ok jo-Yahudi, to ong’eyo ni wachno en Kristo, ma en teko Nyasaye kendo riekone,\n25. nikech fup Nyasaye riek moloyo rieko mar dhano, kendo nyawo mar Nyasaye tek moloyo teko dhano.\n26. Koro owetena ma Nyasaye oseluongo, parieuru kaka uchal. Ka unyalo paro kaka dhano paro, to ubiro yudo ni joma nok kuomu kende ema riek, kendo joma nok ema omew, bende joma tin kuomu kende ema wuok e miech ruodhi.\n27. To Nyasaye noyiero gik ma piny kwano ka gik mofuwo mana kong’eyo, mondo okuodgo wi joma riek, kendo noyiero gik ma piny neno ni nyap mondo okuodgo wi joma rateke.\n28. Bende noyiero gik ma piny obwono kendo ochayo kendo ma ok kwan ka gimoro mondo okethgo gik ma piny kwano ka gik madongo.\n29. Notimo kamano mondo ng’ato kik sungre e nyime.\n30. Osekelou e achiel gi Kristo Yesu, kendo osemiyo Kristo obedo riekowa. Kuom Kristo bende ema Nyasaye osemiyo wabet e winjruok kode, kendo osemiyo wabedo joge kendo wayudo warruok.\n31. Mano emomiyo, “Ng’at madwaro sungore to mondo osungre mana nikech gik ma Ruoth osetimo,” mana kaka Muma wacho.


Isaya 3 - Holy Bible [Luo Bible 2020] - (Isa 3)\nNeuru koro Ruoth Nyasaye, ma en Jehova Nyasaye Maratego, biro tieko mich kod kony mikelo ne Jerusalem kod Juda. Notiek kit chiemo duto kod pi\nthuondi maroteke kod jolweny, gi jongʼad bura gi jonabi gi jokor wach kod jodongo,\njatend lweny morito ji piero abich gi joma ogen, jongʼad rieko, jopecho molony kod joma olony e wach.\nAnaket mana yawuowi obed jotendgi, to rawere matindo noritgi.\nJi nosandre kendgi giwegi, ka ngʼato sando mana wadgi owuon bende jogo modak mokiewo nosandre kendgi giwegi. Jomatindo notug lweny gi jomadongo, kendo ji ajiya nocha joma ogen.\nNgʼato nochun achiel kuom owetene manie dala wuon-gi kowacho niya, “In ema in-gi lep loch, koro telnwa; kendo ibed gi teko ewi pinywa mokethoreni.”\nTo e kindeno ngʼatno nodwoki niya, “Ooyo ok dabed ruodhu, nimar aonge gi chiemo kata lewni e oda madimi uketa abed jatend ogandani.”\nJerusalem yiengni, bende Juda mukore; wechegi kod timbegi opogore gi dwach Jehova Nyasaye, nimar ok omi duongʼne nenre e diergi.\nWangʼ-gi nyiso ni gin joricho kendo richogi oyangore e lela mana ka richo mane ni Sodom, bende gionge gi wichkuot. Yaye, mano kaka ginine malit nikech gisekelo masira kuomgi giwegi.\nKone joma kare ni gin johawi, nimar giniyud pok kuom tichgi matek.\nYaye, mano kaka nobed malit ne joricho nikech masira nobed kuomgi. Enokumgi kuom gik maricho ma lwetgi osetimo.\nJomatindo ema thiro joga kendo mon ema jotendgi. Yaye joga, jotendu osewuondou, momiyo ubaro uweyo yo.\nJehova Nyasaye osebedo e kom bura mondo ongʼad bura ne oganda.\nSa ngʼado bura mar Jehova Nyasaye kuom jodongo kod jotend joge osechopo, kowacho niya, “Un ema useketho puotha mar mzabibu kendo gik ma uyako kukawo e ut joma odhier opongʼo uteu.\nEn angʼo momiyo usando kendo uthiro joga modhier?” Ruoth Nyasaye, ma en Jehova Nyasaye Maratego ema owacho.\nJehova Nyasaye wacho niya, “Mond Sayun sungore kendo kawore, gingʼayo ngʼutgi malo, kendo giningʼo wengegi. Bende giwuotho ka gingʼadore, ka gara manie tiendgi ywak.\nKuom mano Ruoth Nyasaye biro kelo adhonde ewi mond Sayun, kendo Jehova Nyasaye nomi timbegi mamono nenre ratiro.”\nOdiechiengʼno Ruoth Nyasaye biro mayogi gik ma gilichorego kaka: bangli gi kitembini mag wich kod tigo mag ngʼut,\ngi tigo miliero e it gi bangli mag lwetgi kod kitamba miliero e ngʼut,\ngi kitembini mag wich, gi thiwni mag ofunj tielo, gi misip gi chupni motingʼo gik mangʼwe ngʼar kod ris,\ngi tere mag lwedo gi mag um,\nlewni mayom gi kode gi mifuke mag lwedo,\nkod kio, gi lewni mabeyo gi lewni miliero e ngʼut kod mago miumogo wangʼ.\nKar winjo tik mangʼwe ngʼar to unuwinj mana tik madungʼ marach; kar bedo gi okanda to tol ema nutwerugo; kar bedo gi yie wich molos maber to bondo ema unudongʼ-go; kar bedo gi lewni mabeyo to unurwak mana pien gugru, kar bedo gi wangʼ man-gi chia to adhonde nopongʼ dendu.\nChwou notiek gi ligangla kendo jolweny magu norum e lweny.\nNduru gi ywak mag dengo nopongʼ dhorongeye mag Sayun, kendo dalano nodongʼ nono kokethore.


CEO mar kar thieth ma Homabay County Referal Hosptal DR. Lilian Kochola otere yueyo mochuno - RMS Radio CEO mar kar thieth ma Homabay County Referal Hosptal DR. Lilian Kochola otere yueyo mochuno - RMS Radio\nCEO mar kar thieth ma Homabay County Referal Hosptal DR. Lilian Kochola otere yueyo mochuno\nRamogi Fm | Last Upated: April 12, 2021 at 8:29 pm\nCEO mar kar thieth ma Homabay County Referal Hosptal DR. Lilian Kochola onyis mondo odhiye yueyo mochuno kaluore kod yuak ma jopiny ecountyno osebedo godo ewi chal marach mar kar thieth no.\nOboke mar dhiye yueyo mochono no ne ondik kod County Secretary Migosi Isaya Ogwe mabende ema otelone jotich mag piny owacho ecountyno ma Homabay.\nE obokeno, Migosi Ogwe onyiso DR. Kochola mondo ochiu tijege ne DR. Peter Simon Ogola makoro biro tayo kar thieth no kaka CEO manyien.\nOboke mane ondikne DR.Kochola onyise mondo ochaka chaka yueyo mare mana sano sano , kabende piny owacho mar county ma Homabay olero ni gitimo chenro mar chule chude mage nyaka ethulo mane onego bedni ni contranct mare rumo tarik 31 /8 / igani.\nMigosi Isaya Ogwe ma oloso kod Radio Ramogi owacho ni okang maka mano ok en mare owuon, ka oluwo ni okang maka mano ne ochope kaluore kod bura mabende ne ochuoye kom piny gi Gavana ma Homabay Migosi Cyprian Awiti.\nJuma mokalo, commity mar yore thieth ecounty assembly ma Homabay ma otelne gi Joah Ogada ne jochako timo nonro ewi chal marach mar kar thiethno , kendo igeno ni gibiro loso report bang kane jopiny ogolo yuakgi.


Phili 1 | `KMO | STEP | Ada Pol, Timoti sicha God riiti yo otii wakasa ma tawak, eena diita jeyen keyichi Pilipai tawa God riiti ma mima ye Jisas Kraist riina hiki siitiichichaweyen eena ada hato. Sicha ha tawey, yopo yichi tawaman siitii kowu tawa ma yenya yo otii tawa ma yechaka eecha habato.\n1 Ada Pol, Timoti sicha God riiti yo otii wakasa ma tawak, eena diita jeyen keyichi Pilipai tawa God riiti ma mima ye Jisas Kraist riina hiki siitiichichaweyen eena ada hato. Sicha ha tawey, yopo yichi tawaman siitii kowu tawa ma yenya yo otii tawa ma yechaka eecha habato. 2 Noti Apoko God rii Harapa Jisas Kraist riitaka kwona yeyada rukusii tawa boboyen eshar otii tawa boboyeka sa eecha ha.\nPOL RIITA MA MIMA YENYA MAJI BACHICHU\n3 Ada kwona hiki tawa nedii ada kwona God riina maji kwona bachichu. 4 Bachi tawey, eeji inyaka eeta kwona kwoya hikitu. 5 Mashi tasiir nedii apa diita nedii kwota ana kiyatay tarek, eena ada kwona kwoya hikitu. 6 Ada eecha siiken hikitu God riita diita yon kwoti sugu wopuk tasiiri, riipa eechaba otii i i Jisas Kraist riiti nedii, eeka hamakiita. 7 Kwota eeji sugu wopuk wok eechaba eechaba tawa. Eena ada kwona eecha hiki tawey, ada kwona kepi hikitu. Mashi ada hadabas majin eyey sugu wopuk chi ye i tar nediik apa ada poko jiniga tawa nediik God riita ana homachi har yon kwona habar. Kwona habarek, eena ada kwona eecha hikitu. 8 God riita hecho ada maji siiken bato. Kraist Jisas riina ana hari, eena ada kwona eecha rukusii hikitu.\n9 Ada God riina diita yikadey nobon kwona wohechichu. Ada God riina wohecho kwota rukusii tawa boboy sii eechaba eechaba sokwato. Otii hechawa boboy sii nagwa nagwa hiki tawa boboy sii eechaba sokwabato. 10 Sokwanak, kwo keyibachi kepiban neekikiita. Wonyak, Jisas Kraist riita yana nediik kwota kapasek boboy biish siinak, maban otii keha tawa boboyeka saka siikiitawak. 11 Jisas Kraist riita otiichinyak, hadabas boboy sii kwotaka tanak, kwota God riiti hin yesokwa takiita.\nPOL RIITA POKO JI TARI SII EETA HADABAS MAJIN KIYATAY TAR\n12 Eeji yaka kumwoy kwo na hecha: Adak ya tawa boboyen hadabasmaji sawo nobon dasiipiikasakech. Yaho. Sii eeta sawo tawa majin kiyatay tar. 13 Eena Sisa riiti akan siitii kowu taryabu pichar ma ye akar ma iibak tawey, ye her ada Kraist riiti majin sawo tarek, eena ada pikoji tar. 14 Ada poko ji tarek, akar yaka kumwoy ye Harapa riiti hik siitii ana beyichi maji sawo tari, akiikasakech.\n15 Eeji hi harapa tarek, ma kaw ye inyaka kwotayiniga hiki tarek, eena Kraist riiti hin sawo tar. Akar ye inyaka kepi hiki tarek, ye eeta majin sawo tar. 16 Ye rukusiiniga sawo tar. Yecha hikitu ada hadabas majin siitiikowu tawak, awasen sawoto. Ye eecha hikitu God riita diita yon ana har. Eena otiito. 17 Ma kaw ye keena yechi hiban mayama yesokwa tawak, Kraist riina sawoto. Yechi sugu wopu eena hehar hikichi otiikasakech eena eecha otiito. Ye eecha hikitu ada poko ji tawak, ye eecha otii tawak, adana harapa nomoya boboyen ana kawka hato. 18 Eecha otii tawey, ii sakayekasii! Eeji inyaka kwoya hikitu. God riiti majin sawo tawa ma yenya wohigiya tawa boboy kapo kepi kapo kapasek siikayekasii. Kraist riiti hin eena sawo tawey, ii eeta nobo sawo tanak, ada kwoya hikikiita.\nADA TANEY, AN KRAIST RIITAKA EECHA TAKIITA\n19 Ada eecha hikitu: kwota ana God riina bachi tawak, Jisas Kraist riiti Spirit ana kiyataytawak, ana yak tawa boboy sii ya ana kiyatayechi yesokwakiita. 20 Diita yon God riita otiiken hari, ada eena hehar otii taken gegiyato. Ada otiiken kowutu. Ada kapo hakiita, ada kapo tawa, ada ana beyichi siitii tawak, Jisas Kraist riiti hin yesokwataken hikitu. 21 Ada sobo taney, Kraist rii eeta eeji hadabas boboy. Ada haney, eeta kepi wey siikiita. 22 Wowak, God riita hikiney, ada diita nosapek mabak tawey, eeta kepi. Ada yo otii tawak, ma eeka kepi siikiita. Boy mey nobon ada hisiik. Nobon saka hechawak. 23 Diita boboyen ada upurus hikitu. Ada diita nosapen heechi i Kraist riitaka eecha siiken hikitu. Ii eeta kepi wey. 24 Wowak, ada eechaba sobo taney, anapa kwona kiyapo takiita. Ada kwi boboy kepi. 25 Ada diina hiki siitiichichu eena ada diika siikiita. Ada eyey kwotaka tanak, ada kiyatay tanak, kwo sokwa kwoya hikichiharapa hiki siitiichikiita. 26 Eena ada kawka kwotak yanak, kwota Kraist riina sumowu tawak, kwopa ana hehar hiki takiita.\n27 Maji mu diitata: kwo chishi tawey, Kraist riiti hadabas majin kwo sumowukiita. Wonyak, anapa meejikiita kwo podat hikichi anabeyichi siichi chegiik ow ana pichakiita. Hadabas maji hiki siitiichicha boboyen eena kwo ow ana pichichakaiita. Ada komas kapo saka kwona hekii tawak. 28 Kwoti ow ana pichawa ma yenya opoche akiitanakech. Yenya na ana beyichi sii. Wonyak, kwota yenya mukuchikiita yecha saka sowakwokiita. Kwota dagiir poyekiita. God riita otiichinyak, kwo dagiir poyekiita! 29 God riita boboyen hari, kwo riiti hin hiki siitiichi riiti yon otii tawak, Kraist riiti kapa meeji tawa boboyen kwoti kiki kiyabakiita. 30 Mashi ada ow ana pichari kwo ana her. Herek, ada ow ana pichawey, kwo meejito. Wowak, apa nota eecha chegiik ana pichu.


Koro ere gima omiyo ok unyal winjo ni nende ok awuo kodu kuom wach makati?” Eka ne ochako owachonigi ni, “Beduru motang’ ni thop jo-Farisai kod thop jo-Sadukai.” Bang’ mano, ne gifwenyo ni ok owachnigi ni mondo giritre kuom thowi, to mana ni mondo giritre kuom puonj mar jo-Farisai kod mar jo-Sadukai.\n Ndalo biro ma ji ok noyie puonj maradier, to giniluw mana gombogi giwegi, kendo ginidwar bedo gi jopuonj mathoth mondo opuonjgi mana weche malombogi. Ginidagi winjo adiera, to ginichik itgi mana ni sigendini manono.\n To tang’uru, kendo rituru kueth duto ma Roho Maler osemiyou mondo uriti. Beduru jokwath mag kanyakla mar joma oyie kuom Nyasaye mane ong’iewo gi remb Wuode owuon. Ang’eyo ni ka asea, to ondiegi mangemo nodonj e dieru, kendo ok giniwe kueth ngang’! Ndalo biro ma jomoko nowuogie kuomu, mi puonj weche ma miriambo mondo giywago jopuonjre oluwgi.\n Emomiyo osiepena, e kinde mapod uritoe gigo mondo otimre, to temuru matek mondo ubed maler kendo maonge ketho e nyim Nyasaye, kendo ubed gi kue kode. Parieuru kaka Ruodhwa hore mos, komiyou thuolo mondo uyud warruok. Mano e gima owadwa Paulo mwahero nondikonu gi rieko mane Nyasaye omiye. Adier, kane owuoyo kuom wechego, to mano e gima nowacho e barupene duto. Nitie weche moko matek winjo e barupenego, ma joma kia kendo ma johubagahubaga guenyo mana ni kethruokgi giwegi, mana kaka gitimo weche mamoko mondiki e Muma bende. To un osiepena, useng’eyo wechegi chon, omiyo beduru motang’ mondo kik joma ok luw chik wuondu, mi ukier uwe kama uchung’ie motegno. To donguru kuom ng’wono, kumedo ng’eyo Ruodhwa kendo Jawarwa Yesu Kristo. Duong’ obedne kawuono kendo nyaka chieng’. Amin.\n Osiepena, kik uyie ni ji duto mawacho ni nigi Roho, nigi Roho adier, to temgiuru mondo une ane ka Roho ma gin-go oa kuom Nyasaye, nikech johul wach mang’eny mag miriambo osebiro e piny To yo ma unyalo ng’eyogo ni en Roho mar Nyasaye e ma: Ng’ato ka ng’ato ma hulo ni Yesu Kristo osebiro e ringruok nigi Roho mar Nyasaye. To ng’ato ka ng’ato ma ok hul ni Yesu nobiro e ringruok onge gi Roho mar Nyasaye. Mano e tich ma Jasik Kristo tiyo. Usewinjo ni Jasiguno onego bi, to kata mana koroni enie piny. Nyithinda, un nyithind Nyasaye, kendo useloyo johul wach mag miriambogo, nikech Jal manie iu duong’ moloyo jal manie piny. Gin to gin mag piny, omiyo giwuoyo kuom gik mag piny, kendo piny winjogi. Wan to wan mag Nyasaye, omiyo ng’at mong’eyo Nyasaye ema winjowa, to ng’at ma ok ja-Nyasaye ok winjwa. Mano e yo ma wang’eyogo pogruok manie kind Roho mar adiera, gi roho mar miriambo.\n “Beduru motang’ ni jonabi mag miriambo, mabiro iru korwakore gi lep rombe, to chutho gin mana ondiegi mangemo! Unung’e joma kamago mana gi olemo ma ginyago. Bende ji nyalo pono olemb mzabibu kuom kudho? Koso digipon ng’owo kuom oriang’, ka ok mana kuom yiend olemo? Yien mabeyo nyago olemo mabeyo, to yien maricho nyago olemo maricho. Yath maber ok nyal nyago olemo maricho, kendo yath marach ok nyal nyago olemo mabeyo. To yath ka yath ma ok nyag olemo mabeyo iting’o mi wit e mach. Mano emomiyo awacho ni, unung’e joma kamago mana gi olemo ma ginyago.\n Kuom mano, abiro paronu wechego pile, kata obedo ni useng’eyogi, kendo uguroru motegno kuom adiera ma useyudo. Aneno ni en kare mondo, kapod anie kiru mar ringruokni, to aparnu wechegi, nikech ang’eyo ni achiegni weyo kiru mar ringruokni, kaka Ruodhwa Yesu Kristo osenyisa. Omiyo abiro temo matek mondo ane ni nitie yo ma unyalo parogo wechegi kinde duto ka asea. Kane wanyisou kaka Ruodhwa Yesu Kristo biro gi duong’ maler, to ne ok wakonyore gi sigendini ma dhano ochuogo, to wan wawegi ne wanene gi wang’wa, ka en gi duong’ne maler duto. Nyasaye Wuoro nomiye duong’ gi pak kane dwol obirone moa kuom duong’ mar polo, kawacho niya, “Ma e Wuoda mahero! Chunya mor kode!” Wan wawegi ne wawinjo dwolno kaa e polo, nikech ne wan kode kuno e got maler. Omiyo wamedo yie matek moloyo kuom wach mane jonabi okoro. Ber mondo urt wachno chuth, nikech en kaka taya maliel kama otimo mudho, nyaka piny yawre, mi sulue mar okinyi wuog karieny e chunyu. To mokwongo nyaka ung’e ni onge ng’ama loko tiend weche manie Muma kende owuon, nikech onge wach mane okor mana nikech dwaro mar dhano. To ji ne wacho wach moa kuom Nyasaye, mana kaka Roho Maler ne telonigi.\n Ka itimo kamano, to nyaka iyier mana joma onge ketho, man gi mon achiel achiel, ma nyithindgi gin joma oyie, kendo ma ji ok chichgo ni ngimagi achach, kata ni wang’gi tek. Jatend kanyakla mar jo-Kristo en jarit tich Nyasaye, omiyo nyaka obed ng’at maonge ketho. Kik obed ng’ama jasunga, kata ma jamrima, kata ma jamer, kata ma ohero goruok, kata ng’ama ohero pesa. To nyaka obed ng’at mohero rwako welo, kendo mohero gik malong’o. Bende nyaka obed ng’at mabidhore, kendo ma jang’ad bura kare, kendo ma timbene ler, kendo mong’eyo ritore owuon. Nyaka oyie chuth ni wach mwapuonjo en adier, kendo nyaka omake matek, eka onyalo jiwo ji gi puonj maradier, kong’eng’o joma tamore yie puonjno. Chutho, nitie ji mang’eny ma wang’gi tek, kendo mohero weche mag ayiem, bende ma jowuond. To moloyo gin jo-Yahudi moyie kuom Kristo. Nyaka kwergi mondo giling’, nikech giketho mier ka gipuonjo weche ma ok owinjore gipuonji, mana ni mondo giyud pesa. Janabi moro ma ja Krete wadgi nowacho niya, “Pile jo-Krete gin jomriambo. Gin ondiegi maricho, kendo jowuoro ma josamuoyo.” Gima nowacho en adier! Emomiyo siemgi matek mondo gibed gi yie motegno, ma ok gidewo sigend jo-Yahudi, gi chik mag ji modagi adiera. Gik moko duto ler ni joma ler, to onge gimoro kata achiel maler ni joma okethore, kendo ma ok oyie. Parogi kod chunygi okethore. Giwacho ni ging’eyo Nyasaye, to timbegi nyiso ni gidage. Gin joma timbegi mono, kendo ma ok winj wach, kendo ma ok nyal timo gimoro maber.\n To jonabi mag miriambo bende nowuok kuom oganda Nyasaye e ndalo mokadho. Kamano bende e kaka jopuonj mag miriambo biro wuok kuomu. Ginikel ling’ling’ puonj mag miriambo maketho ji, kendo ginikwed kata mana Ruoth mane owarogi, mi gimi tiekgi piyopiyo nono. Kata kamano, ji mang’eny noluw timgi mag anjawo, kendo ji nowuo marach kuom Yor Adiera, nikech timbegigo. Kuom gombo chamo gik malang’, jopuonj mag miriambo nokaw giu gi weche mag wuond. To jang’ad bura oseng’ado buchgi chon! Kum ema oritogi, kendo ng’ama biro tiekogi ok nindi! Nyasaye ne ok oweyo malaika mane oketho mak okumo, to nowitogi e mach ma ok tho, kuma otuegie e mudho gi nyororo ka girito Chieng’ Bura. Bende Nyasaye ne ok oweyo piny machon mak otieko, kane okelo ataro e piny joricho, to noreso mana Nowa, mane jaland Wach Makare, kod ji mamoko abiriyo. Nyasaye nokumo mier mag Sodom gi Gomora, kowang’ogi, mi gilokore buru. Kamano nolokogi ranyisi mar gima biro timore ni joma ok oluoro Nyasaye. Lut to noreso nimar ne en ng’at maber, kendo chunye ne chandore ahinya nikech tim anjawo mag joma timbegi richo. Ng’at makareno nodak e kind jogo, kendo pile ka pile nowinjo kendo oneno gik ma gitimo, omiyo chunye nochandore ahinya kuom timbegi mag dwanyruok. Kamano waneno ni Ruoth ong’eyo reso joma oluore kuom tem mochomogi, kendo ong’eyo keto joricho e kum nyaka chop Chieng’ Bura, to moloyo jogo matimo dwaro mag ringruok kuom gombo mochido, kendo chayo teko mar Nyasaye. Jopuonj mag miriambo nigi chir, kendo wang’gi tek, bende ok giluoro yanyo joma nigi duong e polo. To kata mana malaika man gi teko kod nyalo moloyogi, to ok donjnigi gi weche maricho e nyim Ruoth. To jogo chalo gi le maonge rieko, mane onywol mana ni mondo omaki kendo onegi. Giwuoyo marach kuom gik ma gikia, omiyo gin bende notiekgi mana ka le maonge rieko. Giniyud pok mar richo, kar richo ma gisetimo. Timo gik ma gombogi dwaro odiechieng’ alanga ema miyogi mor. Ka gichiemo kodu to gikelonu wichkuot, kendo gimiyo nyingu kethore, ka giowore gi timbegi mag wuond! Wengegi rango mon mana gi gombo maricho, kendo gombo ma gin-go mar dwaro timo richo ok rum. Giywayo joma yiegi yomyom, gitero e richo, bende chunygi ong’iyo gi gombo gik moko. Gin joma okuong! Giseweyo yo ma oriere tir, mi gilal, nimar giseluwo mana yor Balaam wuod Boer, mane oketo chunye kuom yudo pok mar tim maricho. To kanyna mamomo nowuoyo gi dwond dhano, kokwero janabino kuom kethone, mi otieko neko mare. Jogo chalo gi sokni maonge pi, kendo gichalo gi ong’ueng’o ma yamb koth riembo. Gin, gima okannigi en mana mudho mandiwa. Giwuorore gi weche manono, kendo kuom gombo mag ringruok gihoyo joma dwaro tony kaa kuom joma timbegi nono. Gisesingore ni jogo ni gibiro miyogi thuolo, to gin giwegi gin wasumbini mag gik makelo kethruok, nimar ng’ato doko misumba gimoro amora moloyo chunye. Ka ji osetony e kethruok mar pinyni nikech ging’eyo Ruodhwa kendo Jawarwa Yesu Kristo, to eka gichako giduodore e kethruok, mi kethruok makogi, to ngima ma gibedogo achien doko marach moloyo ngima mane gin-go mokwongo. Dine obedonigi maber ka dine ok ging’eyo yo makare, moloyo ng’eyogo, to bang’e gidok chien giweyo chik maler mane omigi. Osetimorenigi mana kaka ngero wacho ni, “Guok odok nang’o ng’okne,” kendo ni, “Ngurue moselwoki odok ng’ielore e chuodho.”\n Bang’e Yesu nowuoyo gi jopuonjrene kaachiel gi joma nosechokore, kowacho niya, “Jopuonj Chik kod jo-Farisai omi tich nyiso ji tiend Chik Musa. Emomiyo timuru gik ma giwachonu, kendo chikuru itu nikech gipuonjo ji, to ok gitim gik ma gipuonjo. Gitueyo misike mapek, mohewo ji ting’o kendo giketo e gok ji, to gin giwegi ok gimul misikego kata mana gi lith luetgi. Gik moko duto ma gitimo, gitimo mana ni mondo ji onegi. Gitueyo gik madongo moting’o weche Muma, e pat wag’gi kendo e bedegi, kendo girwako lewni momin usi maboyo e riakgi, bende gihero bet kuonde moyiedhi e sewni, kendo gihero kombe manyime e ut lemo. Bende gihero mondo ji omosgi ka miyogi duong’, kuonde ma ji ochokoree, kendo gihero mondo ji oluonggi ni jopuonj. To un kik luongu ni jopuonj, nikech ng’at achiel kende e japuonj, to un duto un owete. Bende ki uluong ng’ato ni wuonu e piny ka, nimar un gi Wuoro achiel kende, manie polo. Kata kik luongu ni jotelo, nikech ng’at achiel kende, ma en Kristo, e jatendu. “Ng’ama duong’ moloyo kuomu ema nyaka bed jatichu. Ng’at ma ting’ore malo nodwok piny, to ng’at ma dwokore piny ema noting’ malo. “Mano kaka unune malit, un jopuonj Chik gi jo-Farisai, ma wuondore ni ohero Nyasaye! Uchiego ni ji dhoranga Piny Ruodh Polo, to un uwegi ok udonjie, to eka joma dwaro donjoe be utamo. [ Mano kaka unune malit, ka uriasoru gi lemo moyware. Mano emomiyo unuyud kum marach moloyo] “Mano kaka unune malit, un jopuonj Chik gi jo-Farisai, mawuondore ni ohero Nyasaye! Ulwororu e nembe gi pinje duto, mondo ulok kata mana ng’at achiel obed jadinu, to ka useloke to umiyo odoko ng’at mowinjore gi mach mak tho moloyo un uwegi nyading’eny! “Mano kaka unune malit, un jotelo ma muofni! Uwacho ni ka ng’ato okuong’ore gi nying Hekalu, to mano onge wach, to ka okuong’ore gi nying dhahabu manie Hekalu, to wach omake. Un muofni mofuwogi! Ere gima duong’ moloyo wadgi? Dhahabu, koso Hekalu mamiyo dhahabu bedo gima owal ni Nyasaye? To bende uwacho ni ka ng’ato okuong’ore gi nying kendo-mar-misango, to mano onge wach, to ka okuong’ore gi nying chiwo man kuom kendo-mar-misango, to wach omake. Mano kaka un muofni! Ere gima duong’? Chiwo koso kendo-mar-misango mamiyo chiwo bedo mowal ni Nyasaye? Ng’at mokuong’ore gi nying kendo-mar-misango ok okuong’ore mana gi nying kendo-mar-misango kende, to okuong’ore gi nying gik moko duto man kuome bende. Kendo ng’at mokuong’ore gi nying Hekalu ok okuong’ore gi nying Jal modakie bende, kendo ng’at mokuong’ore gi nying polo to okuong’ore gi nying kom duong’ mar Nyasaye kod nying Jal mobetie bende.” Yesu nomedo wacho niya, “Mano kaka unune malit, un jopuonj Chik gi jo-Farisai, mawuondore ni ohero Nyasaye! Uketo chunyu mana kuom chiwo ni Nyasaye mich mar achiel kuom apar mag alode maonge tich kaka apoth, gi onyulo, kod ododo, to uweyo gik madongo ma Chik dwaro, kaka ng’ado bura kare, gi bedo mang’won kod bedo jaadiera. Gik madongogo ema onego bed ni utimo, to mamokogo bende ok onego uwe mak utimo. Un jotelo ma muofni, magolo gik matindo kaka ojur e gima umadho, to gik madongo ka ngamia, to umwonyo amwonya! “Mano kaka unune malit, un jopuonj Chik gi jo-Farisai, mawuondore ni ohero Nyasaye! Ulwoko kang’e agwata gi kang’e tawo, to igi to uweyo kopong’ gi gik moyudi e yor mecho kod moyud e yor gombo mokadho ndaga. Un jo-Farisai ma muofni, kwonguru ulwok kai agwata, eka ng’eye bende obed maler! “Mano kaka unune malit, un jopuonj Chik gi jo-Farisai, mawuondore ni ohero Nyasaye! Uchalo gi liete mobuk matar, manenore maber gi oko, to igi opong’ gi choke joma otho, kod gik moko duto mochido. Kamano e kaka un bende unenoru gi oko ni un joma kare, to chunyu opong’ gi gango wach kod timbe maricho. “Mano kaka unune malit, un jopuonj Chik gi jo-Farisai, mawuondore ni ohero Nyasaye! Umwono liete jonabi, kendo ulicho liete joma kare,


Tetragramaton kod Nying Nyasaye e Ndiko mag Dho-Hibrania | NWT\nNying Nyasaye e Ndiko mag Dho-Hibrania\nNying Nyasaye e nyukta machon mag dho Hibrania ma ne itiyogo ka pok Jo-Israel odhi e tuech Babulon\nNying Nyasaye e nyukta mag dho Hibrania ma ne itiyogo bang’ ka Jo-Israel osea e tuech Babulon\nNying Nyasaye ma nigi nyukta ang’wen e dho Hibrania, tiende ni יהוה, yudore chiegni nyadi 7,000 e Ndiko mag Dho-Hibrania. Mumani loko nyukta ang’wen-go (Tetragramaton) ni “Jehova.” Onge nying moro amora e Muma ma yudore nyading’eny ma loyo nyingno. Kata obedo ni joma nota gi roho e ndiko Muma notiyo gi nyinge mopogore opogore mag telo kaka “Manyalo Duto,” “Mamalo Chutho,” kod “Ruoth,” e luongo Nyasaye, Tetragramaton e ma ne gitiyogo sama ne gidwaro luongo Nyasaye gi nyinge owuon.\nJehova Nyasaye e ma nochiko jondik Muma mondo giti gi nyinge. Kuom ranyisi, nochiko janabi Joel mondo ondik niya: “Ng’ato ang’ata ma luongo nying Jehova ibiro resi.” (Joel 2:32) Kendo notayo jandik Zaburi mondo ondik kama: “Mondo ji ong’e ni in ma nyingi Jehova, in kendi e Ng’at Mamalo Chutho e wi piny mangima.” (Zaburi 83:18) E bug Zaburi kende, nying Nyasaye yudore nyadi 700, to en buk moting’o wende ma jotich Nyasaye nonego owergo kendo nwoyo weche manie iye. To kare ang’o momiyo nying Nyasaye onge e loko mang’eny mag Muma? Ang’o momiyo Mumani tiyo gi nying Nyasaye ma en “Jehova”? To tiend nyingno en ang’o?\nWeche moko mag bug Zaburi ma noyud e Dead Sea Scroll e kind higa 1 nyaka 50 B.K. Wechegi ondik e yo ma ne indikogo dho Hibrania bang’ ka Jo-Israel ne osea e tuech Babulon, mak mana ni nyukta mag Tetragramaton to ondik nyading’eny e yo ma ne indikogo dho Hibrania chon\nAng’o momiyo nying Nyasaye onge e loko mang’eny mag Muma? Nitie gik mopogore opogore momiyo mano timore. Jomoko neno ni onge tiende mondo Nyasaye Manyalo Duto obed gi nying moro makende miluongego. Jomoko to osebedo ka luwo timbe Jo-Yahudi ma ne kwero ni ok onego oti gi nying Nyasaye, nikech ne giparo ni mano en nying maler ma ok onego otigo atiya kamano. Jomoko to wacho ni nikech onge ng’ama nyalo ng’eyo kaka onego oluong nying Nyasaye e yo makare, ber mana ka waluonge gi nyinge mag telo kaka, “Ruoth” kata “Nyasaye.” Kata kamano, paro ma kamago ok gin adier nikech weche maluwogi:\nJoma neno ni onge tiende mondo Nyasaye Manyalo Duto obed gi nying moro makende miluongego, kwedo adiera ni loko mokwongo okwongo mag Muma moriwo nyaka ma ne ondik ka Kristo pok obiro e piny, ne nigi nying Nyasaye. Kaka noseler motelo, Nyasaye nochiko ni mondo nyinge obed e Muma chiegni nyadi 7,000. Mano nyiso maler ni Nyasaye dwaro ni mondo wang’e nyinge kendo wati kode.\nTo nade joma golo nying Nyasaye e Muma nikech giluwo timbe oganda Jo-Yahudi? Nitie wach moro maduong’ ma ok ging’eyo. Kata obedo ni jondiko moko mag Jo-Yahudi ne ok dwar luongo nying Nyasaye, ne ok gigolo nyingno e Mumbe ma ne gikopo. Nying Nyasaye yudore kuonde mang’eny e buge modol machon ma ne oyud Qumran machiegni gi Nam Chumbi. Jolok moko lero e Mumbegi giwegi ni kamoro amora ma ondik ni “RUOTH” gi nyukta madongo, kanyo nying Nyasaye ne nitieree. Kata kamano, penjo en ni, Ang’o momiyo jolokogo nowilo nying Nyasaye kata gole chuth e Muma, to gin giwegi giyie ni nying Nyasaye yudore nyadi alufe e Muma? Sama gigolo nyingno oko, en ng’ano mosemiyogi ratiro mar timo kamano? Gin e ma ging’eyo!\nJoma wacho ni ok onego oti gi nying Nyasaye nikech onge ng’ama nyalo ng’eyo kaka onego oluong nyingno e yo makare, to e ma iyudo ni tiyo gi nying Yesu malich. Kata kamano, gima ok ging’eyo en ni, kaka jopuonjre Yesu mokwongo ne luonge opogore gi kaka Jokristo ma kindegi luonge. Nyalo bedo ni Jokristo ma Jo-Yahudi ne luongo Yesu ni Ye·shuʹa‛. Kendo “Kristo” ne iluongo ni Ma·shiʹach, ma en “Mesia.” Jokristo ma ne wacho dho Grik ne luonge ni I·e·sousʹ Khri·stosʹ, to ma ne wacho dho Latin ne luonge ni Ieʹsus Chriʹstus. Nyasaye notayo joma ne oloko Muma e dho Grik mondo kik giwe nyinge oko, to mano nyiso ni Jokristo mokwongo ne luwo kaka dhok ma ne itiyogo e kindeno ne luongo nyingno. Kamano bende e kaka Komiti mar Muma mar Loko mar Piny Manyien noneno ni en gima ber tiyo gi nying “Jehova,” kata obedo ni ok wanyal ng’eyo sie kaka dho Hibrania machon ne luongo nyingno.\nAng’o momiyo Mumani tiyo gi nying “Jehova”? E dho Ingresa, nyukta ang’wen mag Tetragramaton (יהוה) indiko ni YHWH. Jo-Hibrania ne ok ti gi vowel (a, e, i, o, u) ka ne gindiko, to mano e momiyo Tetragramaton nindiko ma onge vowel moro amora. Kata kamano, sama ne giwuoyo, ng’ato ne nyalo ng’eyo vowel ma dwarore kod kama owinjore oketee.\nChiegni higni aluf achiel bang’ kosetiek ndik Ndiko mag Dho-Hibrania, Jo-Yahudi molony e weche mag somo nochako loso alama ma nyiso vowel ma onego otigo sama isomo weche e dho Hibrania. Kindeno, noyudo ka Jo-Yahudi osechako luwo paro ma ok kare ni en gima kwero luongo nying Nyasaye ayanga, omiyo, ne giwilo nyingno gi nyinge mamoko. Omiyo, nenore ni ka ne gindiko Tetragramaton, ne ginywando vowel moko gi nyukta ang’wen mochung’ ne nying Nyasaye mondo gilosgo nyinge mamoko. Kuom mano, buge motiyo gi vowel ma kamago ok nyal konyo ng’ato ng’eyo kaka ne iluongo nying Nyasaye e dho Hibrania. Jomoko paro ni nyingno ne iluongo ni “Yahweh,” to jomamoko nigi paro mopogore. Nitie Dead Sea Scroll moro ma nigi bath ndiko mar Tim Jo-Lawi moloko nying Nyasaye ni Iao e dho Grik. E wi mano, joma nokwongo ndiko dho Grik ne wacho ni nyuktago bende inyalo som ni Iae, I·a·beʹ, kod I·a·ou·eʹ. Omiyo, onge tiende rido chik e wi kaka onego oluong nying Nyasaye. Adier en ni ok wang’eyo kaka jotich Nyasaye chon ne luongo nyingno kata some e dho Hibrania. (Chakruok 13:4; Wuok 3:15) Gima wang’eyo en ni Nyasaye notiyo gi nyinge nyading’eny sama nowuoyo gi jotichne, kendo jotichne bende ne luonge gi nyinge, kendo ne ok giluoro tiyo gi nyinge ka ne giwuoyo gi jomamoko.—Wuok 6:2; 1 Ruodhi 8:23; Zaburi 99:9.\nKare ang’o momiyo Mumani luongo Nyasaye ni “Jehova”? En nikech dho Kisungu osebedo ka tiyo kode a chon.\nNying Nyasaye e bug Chakruok 15:2 e loko mar William Tyndale moting’o buge abich mokwongo mag Muma, e higa mar 1530\nLoko mar dho Kisungu ma nying Nyasaye ne okwongo yudoree, ne en mar William Tyndale moting’o buge abich mokwongo mag Muma (Pentateuch) ma ne oloko e higa mar 1530. Ne otiyo gi “Iehouah” e lokoneno. Bang’ kinde, dho Kisungu nolokore, omiyo kaka indiko nyingno bende nolokore. Kuom ranyisi, e higa mar 1612, Henry Ainsworth notiyo gi “Iehovah” ka noloko bug Zaburi. Bang’e, e higa mar 1639, ka ne ochak olok bug Zaburino moriwe kanyachiel gi buge abich mokwongo mag Muma, ne oti gi nying mar “Jehovah.” E higa mar 1901, joma ne oloko Muma mar American Standard Version notiyo gi “Jehovah” kuonde duto ma nying Nyasaye ne yudoree e Ndiko mag Dho-Hibrania.\nJasomo moro mong’ere miluongo ni Joseph Bryant Rotherham nolero gimomiyo ne otiyo gi “Jehovah” kar tiyo gi “Yahweh” e buge mar Studies in the Psalms ma nondiko e higa mar 1911. Owacho ni nodwaro “ndiko nying ma ji tiyogo pile kendo ma joma somo Muma ong’eyo.” E higa mar 1930, jasomo miluongo ni A. F. Kirkpatrick bende nowacho gima chalo kamano e wi wach tiyo gi “Jehovah” e Muma. Nowacho kama: “Joma nono grama ne neno ni nying Nyasaye onego osom ni Yahveh kata Yahaveh; kata kamano, JEHOVAH e ma ji noseng’iyogo e dho Kisungu, kendo gima duong’ ok en kaka ne iluongo nyingno e dho Hibrania, to en ni nyingno en mar ng’ato owuon, to ok en nying mar telo kaka ‘Ruoth.’ ”\nNyukta mag Tetragramaton, YHWH: “Omiyo Gima Odwaro Timore”\nWach mar HWH: “bedo gima odwaro”\nTiend nying Jehova en ang’o? E dho Hibrania, nying Jehova noa kuom nyukta mag HWH, ma tiende en “bedo gima odwaro,” kendo josomo molony bende neno ni nyingno oting’o paro mar ni omiyo gimoro amora modwaro otimre. Omiyo, Komiti mar Muma mar Loko mar Piny Manyien lero tiend nyingni ni “Omiyo Gima Odwaro Timore.” Joma olony e weche mag somo nigi paro mopogore opogore e wi wachni, omiyo ok wanyal chuno ni mano e ma nyaka bed tiend nyingno. Kata kamano, wechego owinjore ahinya gi duong’ ma Jehova nigo kaka Jachuech mar gik moko duto kendo Jal ma chopo dwarone. Ok nochueyo mana polo gi piny kod chuech mamoko mangima kende, to kaka ndalo medo kadho, e kaka omedo miyo gik modwaro ni otimre timore, kendo miyo ji ong’e dwarone.\nKuom mano, tiend nyingno ok otudore mana gi weche ma yudore e Wuok 3:14 ma wacho niya: “Anabed Gima Adwaro Bedo.” Kiwacho awacha adier, wechego ok nyal lero tiend nying Nyasaye e yo malong’o chuth. Kar mano, ginyiso mana kido moro mar Nyasaye, ni onyalo bedo gimoro amora madwarore mondo ochop dwache. Omiyo, kata obedo ni tiend nying Jehova oting’o parono, pod onyalo tiyo gi chuechne bende e chopo dwache.\nNyasaye nigi nying mang’eny mag telo, kaka Ng’ama Nyalo Duto, Jachuech, kod Ruoth. Kata kamano, en gi nying masie. Nyingno yudore nyadi 7,000 e Muma.\nIneno nade thuolo makende mar tiyo gi nying Jehova? Ng’eyo nying Nyasaye tiende ang’o, kendo wuotho e nyingno?\nOr ne ng'ato Or ne ng'ato Nying Nyasaye e Ndiko mag Dho-Hibrania


Luoro onge ei hera, kendo hera maradier riembo luoro. Luoro en kum, omiyo ka ng’ato nigi luoro, to pok ochopo e hera maradier.\n To gik ma Roho nyago gin: hera, mor, kue, horuok, ng’wono, ber, bedo jaadiera, muolo, kod ritruok. Onge chik makwedo gik ma kamago.\n “Biuru ira, un duto mujony kendo mugangoru mapek, mondo amiu yueyo. Rwakuru lodi ma amiyou e ng’utu, kendo puonjreuru kuoma, nikech chunya muol kendo dembore. Kamano unuyud yueyo e chunyu, nnimar lodi ma amiyou yom, kendo misika yot.”\n2 Thesalonika 2:11\nMano emomiyo Nyasaye ooronigi teko moro mondo owuondgi, kendo omi giyie gima ok adier.\nHumbe nolak e piny Siria duto, omiyo ji nokelone joma nigi tuoche mopogore opogore, gi joma rem ohingo, kaka joma nigi jochiende gi jondulme kod joathany, mi nochangogi duto.\nNyaka ulos chunyu gi parou odok manyien,\n1 Timotheo 1:5\nGima omiyo ne anyisi mondo itim kamano en ni mondo hera mawuok e chuny maler maonge bura, kendo man gi yie maradier, obedie.\nTo wach mogik, owetena, paruru weche duto mabeyo kendo mowinjore yud pak, kaka: weche madiera, weche makelo pak, weche makare, weche maler, weche malong’o, kod weche mang’won.


Catapult Community | Ywak Aseda Ratego\nOsogo chiewa gokinyi tula ruto e wi tado,chunya penjoree nyakwar kibiere ang’o ma dwa yudowa ma awinjo duond jachein machiegni ni? Achiewo amanyo ang’uolana mane agolo ka pok adonjo e od nindo.Awuok oko agoyo wang’a koni gi koni ,aneno minwa oa turo bando e puodho ma path ot,’minwa oyaore?’ amose gi luoro apenje ni,to ma winy ochiewa gi ruto modhuroni to kare ang’o madwa timore,”Nyathina ing’eyo ni asebedo ka aleko lek moko mag tho chalo ni masira nyalo yudowa machiegni ni.”Wewuoyo kamano minwa nyoro ka koko ayiko nyabila osiepa mabuonjo mos to ong’eyo rito nyikwayo ,omwolo nyakamaye,ok adwa winjo wach tho kata matin.Ne, we keta gi wach tho gokinyi chiew owadu ma ababa mondo udhi e puodho ridho bando, wuoyi ber machiewo to yudo gi matimo ka chieng pok obedo makech,awuok achiko e od steve omera kuma ababa tinde nindoe karito ’ ,Ababa pok ichiewo,? mama wacho ni en nindo manade ma sani pod ng’ama dichwo ninde?Bro,nyoro ne anindo modeko nadhi e thum kaseda loka aduogo saa apar ga riyo asayou weya uru anind matin okatamora puodho to adhi.Ababa we tugo koda dalaka. kwani wan ema ne wakoni ni idhi e thum? Chung na malo ka pok achopo kanyo apami.Awera kode Awuok Oko Tiego Kwer ,nyundo pisore to goyo lweta malit ‘Uwi Uwi Damn’,Fred en ang’o? Minwa goyo koko,Ta ang'ise gi lit ni " ok nyundoni ema dwa bamo lweta yawa',Ababa nyiera ‘Hehe mama nakoni ni jo town gi bure kata tiego kwer gikia’.Omera we losona kaka ilosonano idhi wang’o iya gokinyi\nMama to nyathini kamaye ekaka tinde onindo dalaka ? Saani dekoro wasechopo e puodho? Fred, in to ema ihero lungo wach,Nyoro donge nang’isi ni aseda mawuon Erick ne onindo e bade? D.O Misiani ne biro goyo ngolo kanyo gi joka shirati band,makoro imedo chumvi e wach dhina e thum ni? Ne ok awinjo maber ababa yawa,yani "Aseda ne osewewa ? To nyaka ne bi dalaka asebedo mana ka awuotho to shemecha gi ok kona ni wuod awino ratego osewewa,mayie we adhi sani agone gi mos puodho ok ringi pod an dala ka.Mama? Ababa ng’isa ni aseda kare ne ong’ielo orengo? We adhi agone gi mos mondi? Fred Okadwa Walo Ochuno Ni Nyaka Idhi Sani ? Dhi nenore marach ni asebet odieng' ariyo dalaka to pok adhi gonegi mos,we adhiya adhiya mama asayi?Kare dhi to kik ibudh kono,Aneno wuonu ma ngoto kono ohero minoni mang’eny gi penjo mag pimo wich,Tang' kode? Awinji minwa.\nOmera ? Mano fred maneno kalo e rangach kanyo no? Adwoke gi gero,'Mano ng’a magoyo koko gi nyinga E gweng’ no?An bena omera kwani ikia dwonda ? Omera kare in e gweng’ ka ? An Nabiro nyoro. Achopo ka owad gi baba u ma aseda kagoyo mos.Mano ber ,yaani freddy eldoret ka omiyo ok unenru, chakre john ma wuonu tho yawa,uweyo nyauyoma ema puro dalaka kapunda? Ok kamano baba “nyaka wamany omera, piny oidho ma ka ok imanyo toinyalo inindo kech kata kwelo.We an achop ago mos koka aduogi,Kapok idhi Freddy miya gimoro kanyo adonjgo kisii ka amorgo chunya? Omera Benah, sani to atwo ok awuotho gi wallet lakini mak mia moro nikaa ikwe go wiyi, abiro neni maber godhiambo.Erokamano wuod baba, in gi chuny mana ka wuonu ma john. Sasawa Bena we an Aweyi.\nHodi ka? Karibu! Karibu ! Freda,To in Dalaka? Antiye min akoth nabiro nyocha neno nyara matin gi minwa ,Mos kuom gimoyudi ni? Nyathi john,mae e yo manyaka ji duto te nelu,nitie kinde nyuol gi kinde tho, wante wan jokalo e piny ma mwalo ka,mano adier min akoth.To ne odhi nade ? " Kik iwach nyathi nyieka,an nachiewo gi sime koa kisumo ni wuon akoth wakoche ne oyang’o ng’ute gotieno koa tich.Gichinje matindo tindo." Mos yawa, pinyni ne waresre nade? En mana kamano nyathi nyauyoma,to piny majan kono udhiye nade ? Siasa awinjo ni liet kono mapek piny otur ji dwaro lokruok? Nandi, dhi maber lakini nasewuok kono an eldoret tinde.'oh nisewuok kono ? Mano ber tek ni iyudo kamoro ma chumbi wuoke.\n"Min Akoth ok awuotho machwe ahinya lakini mak rupia moro matin ni, iyudgo kata sukari moro ne nyithindo."Erokamano nyathina nyasaye ogwedhi,to pok iyudo min ot nyaka nya min nyathini wewa? Hahhahaha ! Naseyuto,Nyasaye ogwedha gi jaber kendo achano mana harus.Pod apime ka en miyo manyalo pur ma kojwach ka.Pod Antiye Dalaka Wabiro Wuoyo Kayudo Kinde. We an aweyi? Erokamano nyathi nyieka.


Tich Joote 12 - Holy Bible [Luo Bible 2015] - (TiJo 12)\nNe ogolo chik mi oneg Jakobo ma owadgi Johana gi ligangla.\nKane oneno ni wachno ber ni jo-Yahudi, ne omako Petro bende (Mano notimore e ndalo Sap Makati ma ok ketie Thowi.)\nKane osemak Petro kamano, ne otere e jela, mi okete e lwet askeche apar gauchiel, ka askeche ang’wen rite arita. Herode nosechano mondo oyale e nyim ji bang’ Pasaka.\nKuom mano Petro ne mana ni e jela, to kanyakla mar jo-Kristo nolamone Nyasaye ahinya.\nOtieno mane kiny onego Herode golie Petro oko ni ji, petro noyudo nindo e kind jorit ariyo. Ne otueye gi nyoroche ariyo, kendo askeche bende ne rito jela.\nTo malaika mar Ruoth notucho, mochung’ bute, kendo ler nopong’o od tuech. Eka malaikano noyuko Petro mochiewe, kawachone niya, “A malo piyo!” Gikanyono nyororo nogonyore e lwet Petro.\nMalaika nowachone ni, “Tue okandani, kendo rwak wuocheni” Kane Petro osetimo kamano, malaika nowachone kendo ni, “Rwak lawi mondo iluw bang’a.”\nPetro noluwe, mi owuok oko e jela, to ne ok ong’eyo ni gima malaika timone en adier, nikech nogalo ni oneno mana fweny.\nNe gikadho kar rit mokwongo kod mar ariyo, eka ne gichopo e dhoranga nyinyo miwuokgo oko e jela. Dhorangano noyaworenigi mana kende, mi giwuok oko. Ne giluwo yo moro, mi giwuotho kuom kinde moromo, eka malikano nolal nono moweyo Petro.\nBang’ mano, Petro nofwenyo gima osetimorene, mowacho ni, “Koro ang’eyo ni en adier! Ruoth Nyasaye oseoro malaikane moresa kagola e teko Herode, kendo kuom gik moko duto mane jo-Yahudi dwaro timona.”\nKane oneno kamano, ne odhi e od Maria min Johana, ma bende iluongo ni Mariko, kuma ne ji mang’eny ochokoree ka lemo.\nNe odwong’o dhoot ma oko, mi nyako moro ma jatich, ma nyinge Roda, obiro yawone.\nTo kane ochamo dwond Petro, nodoko mamor ahinya, mi oringo odok ei ot kapok oyawo dhoot. Nowacho ni ji ni Petro ema ochung’ oko e dhoot.\nTo ne gidwoke ni, “Neko omaki!” En to noramo ni en adier. Eka ne giwachone ni, “Kara mano mana malaikane.”\nTo e kindeno duto, Petro nosiko ka duong’o adwong’a dhoot. Omiyo ne giyawone, mi dhogi omoko ka gineno ni en Petro adier!\nNoting’o nigi lwete mondo giling’, eka nonyisogi kaka Ruoth Nyasaye osegole e jela. Bang’e nowachonigi ni mondo ginyis Jakobo kod owete mamoko wachno, eka nowuok modhi kamoro machielo.\nKane piny oru, kihondko maduong’ nomako askeche ma jorit, ka gipenjore ni ang’o motimore ni Petro.\nHerode nogolo chik mondo odware, to ne ok ginyal yude. Omiyo ne onono jorit ahinya, eka nowacho ni mondo oneggi. Bang’e noa Judea odhi Kaisaria, mobet kuno kuom kinde moko.\nNoyudo mirima osebedo komako Herode gi jo-Turo kod jo-Sidon e kindeno. Kuom mano ne gichokore, mi gidhi ire. To mokwongo ne gihoyo Blasto mane jaduong’ od ruoth Herode, obedo osiepgi, eka ne gikwayo ruoth mondo omigi kue. Ne gidwaro kue nikech pinygi ne yudo chiemo e piny ruodh Herode.\nChieng’ moro moyiedhi, Herode ne orwako lepe mag duong’, kendo ne obet e kom duong’ne, mi ochako wuoyo ni ji.\nTo ji duto nowacho matek niya, “Mano dwond Nyasaye, ok mar dhano!”\nGikanyono malaika mar Ruoth Nyasaye nogoyo Herode, nikech ne ok omiyo Nyasaye duong’. Bang’e kudni nochamo dende, mi otho.\nWach Nyasaye nolandore, kendo joma oyie nomedore ameda.\nBarnaba gi Saulo notieko tijgi, mi oa Jerusalem odok Antiokia ka gin gi Johana ma bende ne iluongo ni Mariko.\nTich Joote 12:2\nTich Joote 12:3\nTich Joote 12:5\nTich Joote 12:6\nTich Joote 12:7\nTich Joote 12:8\nTich Joote 12:9\nTich Joote 12:10\nTich Joote 12:11\nTich Joote 12:12\nTich Joote 12:13\nTich Joote 12:14\nTich Joote 12:15\nTich Joote 12:16\nTich Joote 12:17\nTich Joote 12:18\nTich Joote 12:19\nTich Joote 12:20\nTich Joote 12:21\nTich Joote 12:22\nTich Joote 12:23\nTich Joote 12:24\nTich Joote 12:25


Be Yien Motong’ Nyalo Loth Kendo? | Puonjruok\nSOM E Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Dholuo Drehu Dutch Efik Estonian Faransa Fijian Finnish Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kinyarwanda Kirghiz Kiribati Kirundi Kisungu Kongo Korean Latvian Lithuanian Luganda Lunda Luvale Macedonia Malagasy Malay Malayalam Marathi Mauritian Creole Maya Mixe Mongolian Nepali Norwegian Oromo Ossetian Otetela Pangasinan Papiamento (Aruba) Papiamento (Curacao) Persian Polish Portuguese Punjabi Quechua (Bolivia) Romanian Russian Samoan Sango Serbian Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wolaita Yoruba Zande Zapotec (Isthmus)\nKOPIM yiende madongo mag mierezi mag Lebanon gi yiende zeituni mogodore, yiende zeituni ok nyal lombo wang’ kaka mierezi. Kata kamano, yiende zeituni nigi nyalo mar nano kata ang’o ma timre. Wachore ni moko osedak kuom higni 1,000. Nikech tiende zeituni donjo matut ahinya e lowo, ok otwo kata kapo ni otong’e. Obiro loth kendo tek mana ni tiendene pod nie lowo.\nAyub jatich Nyasaye machon ne ni gadier ni kata kapo ni otho, chieng’ nobed mangima kendo. (Ayub14:13-15) Notiyo gi ranyisi mar yien ma samoro nyalo bedo ni ne en yiend zeituni mondo onyisgo ni en gadier ni Nyasaye nyalo chiere. Nowacho kama: “Ka osetong’ yath, to nitie geno ni onyalo loth kendo.” Sama koth ochue bang’ bedo gi oro kuom kinde malach, yiend zeituni ma nosetong’ ma otwo nyalo chier kendo ma chak “loth mana ka yien mochako dongo.”—Ayub 14:7-9, The Bible in Luo, 1976.\nMana kaka japur gombo neno ka zeituni mosetong’ chako loth kendo, e kaka Jehova Nyasaye bende gombo ahinya chiero jotichne mosetho kaachiel gi jomamoko mathoth. (Math. 22:31, 32; Joh. 5:28, 29; Tich 24:15) Mano kaka wabiro bedo mamor rwako joma ochier ma wanegi ka gidak kendo e ngima maber!